open-index/open-wikipedia-markdown huggingface dataset:
愛爾蘭

**愛爾蘭**，日本稱**愛蘭土**，略云**愛**，歐羅巴之國也。或謂**愛爾蘭共和國**以別愛爾蘭島。

古時本土五分，曰利揚、曰莫雲、曰康諾、曰烏勒、曰中土。今則有二十六郡，別有六郡，亦處愛爾蘭島，在其國北，尚為英治。

## 簡史
自公元一一五〇年始，諾曼人、英倫人先後入寇，而愛爾蘭人內訌，弗能攘外，卒之於一五四二年淪為英倫屬土。此後愛爾蘭人屢次起義，均為英人鎮壓。一八四六年，馬鈴薯疫症爆發，以致饑荒，國人十有六非死即亡。一九一六年復活節，有愛爾蘭兄弟會者起義於越淺城，雖再為英人鎮壓，亦已激發全國革命。一九二一年，英愛和談，訂《英愛和約》，南二十六郡組「愛爾蘭自由邦」，北六郡續為英治，此舉再引發愛爾蘭內戰。一九三七年，易曰「愛爾蘭」，共和國其體。一九四八年去大英國協。

一九七三年，入歐共體。

分類:愛爾蘭共和國書
愛爾蘭共和國總統

愛爾蘭共和國元首號**總統**（**Uachtarán na hÉireann**），總管全國政務，並領三軍。在位時居鳳凰公園之大宅。

## 選舉

總統者，選之於全民秘密投票。任期七年，可連任一。

候選人須為愛爾蘭共和國公民，選時居共和國境內，年屆卅六，並得下者之一提名：
* 國會議院二十；
* 郡議會四；
* 在位總統自推。

愛爾蘭共和國公民年十八皆可投票。

## 就職

非經宣誓，當選人不得就總統職。

以下人等須出席就職禮：
* 上議員
* 下議員
* 最高法院大法官
* 高等法院法官

當選人須以愛爾蘭蓋爾語或英語宣誓如下：

愛爾蘭蓋爾語：***I láṫair Dia na nUileċuṁacht, táimse á ġeallaḋ agus á ḋearḃú go sollúnta is go fírinneaċ ḃeith i mo ṫaca agus i mo ḋidín do Ḃunreaċt Éireann, agus dlíṫe a ċaoṁnú, mo ḋualgais a ċoṁlíonaḋ go dilís coinsiasaċ de réir an Ḃunreaċt is an dlí, agus mo lándíċeall a ḋéanaṁ ar son leasa is fónaiṁ ṁuintir na hÉireann. Dia do mo stiúraḋ agus do mo ċuṁdaċ.***

英語：***In the presence of Almighty God I do solemnly and sincerely promise and declare that I will maintain the Constitution of Ireland and uphold its laws, that I will fulfil my duties faithfully and conscientiously in accordance with the Constitution and the law, and that I will dedicate my abilities to the service and the welfare of the people of Ireland. May God direct and sustain me.***

文言：***余謹以至誠，對天宣誓：余必維護憲法，執行法律，至忠至慎，依律行事，增進人民福祉，無負人民所托。求天助我。***

## 職權

依愛爾蘭共和國之法律，總統職權如下：
* 任免總理、閣揆及中央銀行總監，或准其自免；
* 任命最高法院大法官；
* 簽署法案，公佈天下，以為法；
* 統領三軍；
* 代表共和國與他國通商友好；
* 大赦或特赦。

### 特權

共和國總統並有特權如下：
* 拒絕解散議會；
* 付任一法案於公投；
* 提請最高法院釋憲，以定奪法案有否違憲；
* 設上議院復讀之時限；
* 任命總統委員會；
* 對議會演講（非得內閣批准講詞，不得演講）；
* 對全民演講（非得內閣批准講詞，不得演講，唯節慶賀辭弗受此限）
* 召集上下議院開會。

### 銜頭

* 愛爾蘭紅十字會主席
* 車士達•必地圖書館理事任命人
* 愛爾蘭氏族聯合會保護人
* 總統勳章頒發人

### 受限

非經內閣許可，不得擅出國境。

## 出缺

總統因故弗能視事時，總統委員會代其職。其員有三：
* 最高法院首席大法官
* 國會下議院議長
* 國會上議院議長

若總統因故永久弗能視事，則須於六十日內選舉。

## 歷任總統
糖漿條例

《**糖漿條例**》者，公元一七三三年英屬北亞美利加之法律也，曰：凡英屬北亞美利加人，有番邦蜜、糖而非自英屬西印度群島者，皆處以巨額關稅。
公里

**公里**者，萬國公制之度也。其長當公尺一千，用以度遠。亦書作**粁**。今大陸多謂之**千米**，亦稱**公里**。

## 釋名
華夏古自有「里」。此度既自泰西傳來，為別於中土舊制，復取萬國公用之義，故冠以「公」字，名曰「公里」。

至若「千米」，乃譯自法文kilomètre。其言「kilo」，千也；「mètre」，即公尺也，大陸呼之為「米」。合而稱之，遂為千米。

## 折算
一公里，可折公尺一千、公寸一萬、公分十萬、公釐百萬。

## 引據
成吉思汗

**成吉思汗**，太祖武皇帝，諱**鐵木真**，博爾濟吉氏，蒙古乞顏部人也。父也速該，乞顏部酋也。也速該在鄂嫩河放鷹，見蔑兒乞部人新婦訶額倫有顏色，劫為正妻，為鐵木真母。生時，右手握血塊如髀石，父與忽圖剌汗攻塔塔兒，獲鐵木真兀格，乃以為名。

年九歲，父攜鐵木真往母家求親。未至，遇弘吉剌部德。德曰：「昨夢白海青，拏日月飛來立我手上，吉也。今君攜子而至，面目生光，既應吾夢，亦爾乞顏之吉也。吾部向不爭戰，但有美女，可以為后妃。凡結親，觀男以家世，觀女以顏色。吾家有少女，君可來觀。」乃至德家，見其女孛兒帖，年十歲，心甚善之。明日，乃求親於德。德曰：「女子多求而許方顯其重，少求而許則輕。然幼女既長，居家而老，亦非理也。今吾以女配汝子，汝子且居吾家為婿。」允之，曰：「吾子懼犬，勿以犬驚之。」乃以一馬為定禮，遂還。道遇塔塔兒人宴，與共飲。塔塔兒人知其也速該也，陰毒害之。也速該歸而毒發，乃喚察剌合子蒙力克，曰：「吾攜鐵木真求親，還時遭禍，塔塔兒人之計也。吾子皆幼，孤兒寡嫂，賴汝而生。鐵木真在弘吉剌，速召之還。」語畢而歿。蒙力克果信其言，至終不棄也。

蒙力克至弘吉剌，語德曰：「也速該思子甚切也。」對曰：「若是，見了便回可也。」乃歸家。時俺巴孩汗二妃燒飯祭祖，訶額倫未至而分胙，亦不供食。訶額倫曰：「也速該雖死，其子尚在，以其夭乎？」二妃怒曰：「豈有來而得食之理，爾何人也。」對曰：「俺巴孩既歿，竟可至此！」二妃乃教泰亦赤烏部塔兒忽臺、脫端火兒真兄弟，率部而去，而遺訶額倫等也。察剌合聞而止之，脫端火兒真曰：「深池既乾，堅石既碎，復留何為？」傷察剌合，乞顏人亦隨而去。鐵木真大哭，母見之，乘騎持纛追之，其半隨還，旋亦四散，竟無人與歸。乃採果集根，以養鐵木真兄弟。

鐵木真既長，與兄弟釣於鄂嫩河，得一金魚，異母弟別克帖兒、別古勒臺奪之。鐵木真與親弟合撒兒歸而告母，母曰：「大仇在前，爾等當如影之隨形，尾之在身，不可不和也。」對曰：「昨我射得之雀，亦為所奪。彼不欲我生矣！」乃與合撒兒同出，將射別克帖兒。別克帖兒覺之，曰：「大仇當前，何以相殘？何事不容於爾。要殺我便殺，勿害別古勒臺。」乃盤坐受死。

鐵木真兄弟還家，母察其異，大怒，斥曰：「爾等欲相殘乎？殆馳山之狗子歟？殆囓胎之豺狼歟？殆顧影自搏之海青歟？殆掉尾自擊之鼠輩歟？此與虺蜴奚異？泰亦赤烏兄弟之苦尚不能受，何以報仇？」復引長老之言，重責之。

塔兒忽臺聞鐵木真等日長，復來拏之。母子乃斬木結寨，與泰亦赤烏人相射。塔兒忽臺曰：「我所欲者鐵木真而已，餘者皆可免。」鐵木真乃策馬而去，至帖兒古涅山林中，泰亦赤烏人不能入，乃圍山待之。住三日，欲出，馬鞍落，曰：「肚帶鬆扣有之，後鞦何以落？天止我也。」又三日，欲出，有大白石塞路，曰：「前無此石，天止我也。」又三日，飢渴難當，曰：「餓死林中，不如受縛，猶有生機也。」乃出林受縛。塔兒忽臺命每帳看之一宿，至四月十六，泰亦赤烏人宴於鄂嫩河上，日夕方罷。時守鐵木真者幼弱，乃以枷擊之，潛鄂嫩河水中。泰亦赤烏人發眾搜鄂嫩河上，鎖兒罕失剌見之，曰：「爾日壯，泰亦赤烏懼，故害爾。慎之，吾必助爾。」復語泰亦赤烏人曰：「白日失人，如此已夜，何以尋之？彼帶枷亦難遠也，明日復尋之可也。」還語鐵木真曰：「我等將遠，爾速還家，遇人莫道見我。」

鎖兒罕失剌既去，鐵木真思前居鎖兒罕失剌帳時，其二子沈白、赤老溫為脫枷，今鎖兒罕失剌復救之，乃尋其帳，鎖兒罕失剌見之，曰：「前教爾還家，如何尚在？」沈白、赤老溫曰：「逃鸇之雀，叢薄猶能生之，吾顧不如草木耶？」乃燬其枷，藏羊毛車中，使妹合答安守之。

成吉思十九年，帝冊封嫡出四子為四大可汗：皇長子朮赤為金帳汗國可汗、皇次子察合臺為察合臺汗國可汗、皇三子窩闊臺為窩闊臺汗國可汗、皇四子拖雷為拖雷汗國可汗。

成吉思二十二年，帝崩。三子窩闊臺嗣。帝於在位二十一年，廟號**太祖**，諡號**武皇帝**。

## 注
公斤

**公斤**，即**千克**，或作**兛**，萬國公制，所以衡質量。夫名必冠以「千」字者，緣初制以克為準，嫌其微藐，施用弗便，遂進而千之，以為基數。初，泰西定度，以純水一升、溫居冰點上四度者，其質為一公斤。至西曆一八八九年，萬國度量衡大會鑄鉑銥之金，造國際公斤原器，藏諸巴黎度量衡局；逮一九〇一年，大會乃申明斯器專為質量之表，而非重量之準。

治格致之學者，嚴辨質量與重量之分。蓋重者，緣地心引力而生，物易其地，則引力殊而重隨變；若夫質者，稟乎事物之本體，確然常恆，不以升降隱見而改。苟以一牛頓之力，推一公斤之物，則其行步每秒必增一公尺之疾。譬若航行太虛之客，身處無重之境，雖千鈞之鼎，反手可舉；然欲擲而行之，所耗之力與在下土無異也。尋其理，蓋舉鼎者，抗其重也；擲物者，抗其質也。質、重之異，端在於是矣。

然原器歷歲既久，不免錙銖之損，法猶未善。至二〇一八年，萬國度量衡大會乃廢原器，易以普朗克常數定之。自是，公斤之度，求諸幽渺，確然不易矣。

## 折算
積千公斤，謂之一公噸。公斤退析為千，其一曰克；克復退析為千，其一曰毫克；毫克復退析為千，其一曰微克。
胡季犛

大虞皇帝**胡季犛**，字**理元**，清化大吏鄉人也。其先浙江人，至演州泡突鄉而居。四世祖廉始遷清化大吏鄉。季犛父國耄，仕陳為經略使。國耄乃陳藝宗、睿宗之舅也。

季犛年稍長，以外戚之子得寵，為樞密院大使，封忠宣國上侯。紹慶三年，藝宗遜位於弟睿宗，季犛亦得倖。隆慶四年，睿宗伐占城，季犛督押糧餉。睿宗為占城王制蓬峨所敗，沒於陣中；季犛棄軍逃歸。上皇愛其才，不忍降職論罪。

廢帝既立，季犛為司空，與阮多方、范巨論狼狽為奸，專權用事。昌符四年，占城犯清化，季犛破之於虞江，威權日甚。廢帝忌之，與太尉陳𩖃謀除之。季犛殺陳𩖃，譖於上皇，立上皇幼子順宗為帝。

光泰八年，上皇崩於寢殿。季犛誅宗室陳元淵等，封輔政太師、平章軍國重事、宣忠衛國大王，帶金麟符，入居省臺之右。復作《尚書·無逸篇》以教順宗。十年遷都清化，以之為西都。十一年，迫順宗禪位少帝，更元建新。太保陳元沆、柱國陳日暾、上將軍陳渴真、車騎將軍范可永等共謀誅季犛，季犛盡殺之。遂廢少帝自立，國號大虞，年號聖元。旋遜位於子漢蒼，更元紹聖。

開大三年，明成祖以季犛篡位，遣張輔以大兵八十萬來伐，執季犛以歸。輔等獻俘金陵，成祖問曰：「安敢逆命抗天兵。」季犛以不知對。季犛與漢蒼俱下獄，旋赦之，起爲廣西地方官。

## 家族
*父：黎國耄
*母：范氏
**弟：胡季貔

*妻：徽寧公主陳氏
*妾：阮氏
**長男：胡元澄（又名黎元澄、黎澄。阮氏所生）
**次男：胡漢蒼（又名黎蒼。母徽寧公主）
**女：欽聖皇后胡聖偶（母徽寧公主。嫁陳順宗，生陳少帝）
**假子：胡杜（上位侯鑁之子。其母改嫁胡季犛）
## 據
* 大越史記全書‧陳紀附胡季犛漢蒼》
揚州市

**揚州**，古稱**楊州**、**邗**，或稱**廣陵**、**維揚**，簡稱**揚**。禹貢九州所謂揚州者，非今揚州也。居大江之北，今為地级市，隶江蘇省。京杭運河貫於城中，古來漕、鹽繁盛，徽商雲集，時號曰：江省繁麗，莫勝蘇揚。復有文士、名伶者，比比皆是，園林寺觀，往往而在，是爲風流之地。諺云「蘇州以市肆勝，揚州以園林勝，杭州以湖山勝」。江淮間言淮語，蓋以揚州音韻爲宗。
## 沿革
漢爲廣陵國，屬徐州刺史部，六朝因之，及歸北齊，號吳州，以青、兗二州之民充之。隋文帝開皇九年，以吳州爲揚州，治於丹陽，始得今名。大業四年，通濟渠濟，城中百業遂興。唐高祖武德八年，以廣陵爲州治。久之，漸成雄州氣象，時號揚一益二，域外之民咸慕名而至。僖宗光啟三年，淮南節度使高駢爲畢師鐸所害，屬將楊行密圍廣陵半載有餘，城中死者逾半，克之，行密乃自立國。史稱楊吳。宋興，昇揚州府，隸淮南東路。靖康以降，處宋金之界，爲死生之地。及蒙元，屬河南江北等處行中書省。明置揚州府，轄三州七縣，屬南直隸。滿清入關，屠城，後仍爲揚州府。俟清季之鐵道修築以降，揚州財貨命脈爲之所斷，不復繁盛矣。民國元年廢府，以諸縣直隸江蘇省。三年，置淮揚道。三十八年，解放軍入城，置蘇北行政公署，治揚州。西元一九八三年，廢公署，置地級揚州市，直隸江蘇省。二〇〇〇年，改邗江縣爲邗江區。二〇一一年，以江都市爲江都區。二〇一二年，省維揚入邗江，遂成今制，凡三區二市一縣。
## 政區

*市轄區三：廣陵、邗江、江都
*縣級市二：儀徵、高郵
*縣一：寶應
*勝境：瘦西湖、个園、何園、大明寺
## 它典
*揚州市政府 
分類:江蘇省區劃
汞

**汞**，俗稱**水銀**，化學元素也，符號為Hg，原子序八十，屬過渡金屬。常溫為液，故從。

色白而質重，有毒，須慎存。弱於導熱，諸金屬中最差。稍良於導電。

可作寒暑表、催化劑，亦可合眾金而成汞齊。

## 同位素
穩定同位素有七，以汞二零二為盛，四有其一。

## 得
煉硃砂以為硫化汞，復炙而得汞。
中和區

**中和區**，新北市之轄區，處臺北盆地南側，臺北都會區之衛星城市，與永和關係甚密，合稱**雙和**。人口稠密，口四十一萬六千人，次於板橋居臺灣第二；人口密度每平方公里二萬餘，臺灣第五。

## 文教
### 技術學院
* 華夏技術學院

### 高級中學
* 中和高級中學

### 完全中學
* 錦和高級中學
* 南山高級中學
* 竹林高級中學
濁水溪

**濁水溪**，居臺灣中部，源自合歡山，流經彰化、雲林、南投、嘉義，注臺灣海峽，為彰化、雲林兩縣界河；長百八十六公里，台灣至長也；流域面積三千一百五十六平方公里，略遜高屏溪。濁水溪之名乃日本人所起，因其挾帶大量泥沙，長年混濁，因而得名。
光中帝

**大越西山朝太祖武皇帝**，諱**光平**，初諱**惠**，南河懷仁府西山邑人也。聲如巨鐘，目閃閃若電光，狡黠善鬭，每戰皆身先士卒，人皆憚之。

時南河定王阮福淳昏弱，張福巒得專權柄。巒驕橫殘暴，人皆恨之。景興三十二年，與兄岳、侶據西山邑而叛。南河豪傑皆恨巒之專橫，雲集響應。北河靖都王鄭森聞變，急遣黃五福擊阮。巒為五福所執，淳奔嘉定。岳通好於鄭，興兵滅阮，定王淳、東宮暘皆遇害。乃盡屠阮主宗室，獨淳姪暎得免。

景興三十八年，岳稱西山王，改元泰德，封惠龍驤將軍。時暎據嘉定，惠隨王率軍平之。暎復求援於暹羅，暹王遣昭曾、昭霜率師二萬往救。惠大破之，暎遂奔暹羅。

泰德九年，王遣惠北伐。惠以計破順化，執鄭守將范吳俅；復下山南城，直搗昇龍。端南王鄭楷騎象親戰，大敗走死。乃入昇龍謁顯宗，封元帥扶正翊運威國公，善公主玉忻。王聞之，輕騎至昇龍。會顯宗崩，王與惠共尊嗣孫黎維祁為帝，班師南還。

王還歸仁，稱中央皇帝，封惠為北平王，居富春；侶為東定王，居於嘉定。然中央帝日肆淫暴，殺功臣阮樁，又淫惠妻，人皆醜之。北侵之役，鄭府貨寶皆之，惠索之，不與。惠欲得廣南之地，亦不與，遂成讎隙。乃傳檄數岳之惡，治兵相攻，圍歸仁數月。岳勢不敵，乃於城上泣謂帝曰：「皮鍋煮肉，弟心何忍？」惠亦涕泣，遂引兵歸。自此惠不復朝於歸仁。

時端南王從兄鄭槰聞南河內亂，遂入據昇龍，復為阮有整所逐。整之專橫更甚於鄭，黎維祁不能制。整復遣陳功燦至富春，索乂安之地。老大怒殺之，遣武文任北伐，誅整。黎維祁奔保祿山，任尋之不獲，遂以皇叔黎維堇監國。惠聞任專權，親率師至昇龍誅之，留吳文楚、潘文璘而還。

黎臣阮輝宿攜黎維祁之母阮玉素、妻阮玉端逃入鎮南關，清兩廣總督孫士毅、廣西巡撫孫永清以奏聞。清高宗遣士毅率師，扶祁復位。吳文楚、潘文璘棄昇龍，奔三疊山。惠聞清師來犯，乃即帝位，改元光中，徵乂安兵以備戰。復遣使赴昇龍請罪，士毅不為備。二年正月初三，帝兵至昇龍，大破清軍，孫士毅、黎維祁皆逃入鎮南關。高宗震怒，褫士毅之爵，徵至京師待罪。

帝雖破清軍，然亦知賈禍大，遣姪阮光顯至京師謝罪，約以明年來朝。高宗大悅，封之為安南國王，子光纘為安南王世子。帝筑鳳凰中都於乂安，以為居城；封黎玉忻為皇后、子光纘為太子。三年，帝遣甥范公治至承德。高宗命畫師繪其真容以賜之。黎維祗作亂於高平，帝遣庶子光垂平之。復遣黎忠、陳光耀伐南掌，破其都萬象，獻捷於清，以張大國威。

五年，帝遣阮招遠如清，欲求兩廣之地。福康安不許。帝遂徵象兵，欲伐廣州。然帝突中風不起，托孤於陳光耀而崩。壽四十。光纘嗣位，諡武皇帝，廟號曰太祖，葬丹陽陵。

嘉隆元年，阮福暎滅光纘，發帝陵，斬其首幽於大獄。

## 據
*《大南正編列傳初集·卷三十·偽西列傳》
王文韶

大清武英殿大學士贈太傅王文勤公名**文韶**，字夔石，號**滌生**、**耕娛**、**赓虞**，晚號**退圃**。道光十年生杭州府仁和縣清吟巷，咸豐二年壬子恩科殿試金榜進士。任戶部主事、左宗棠、李鴻章愛其才，薦之於上。遷湖南布政使，署巡撫。尋以黔中苗民作亂，文韶上言禦敵事宜，乃署按察使剿滅之，公所治若湘、滇、貴、云諸省，民變四生，時多艱難，而內治稱平。入值軍機處，任權兵部侍郎。旋除禮部侍郎、總理衙門行走。光緒八年，以雲南軍需案失察，爲人所劾，奪級乞歸。光緒十五年，授雲貴總督，時英法列強併緬甸、越南，防務日急，公拓地三百里，匪盜旋興旋滅，叛賊斂跡，興屯墾於猛朗，綏靖諸土司，令其自禦外人。尋詔文韶還京以諮事宜，光緒二十年，興甲午戰爭，權直隸總督、北洋大臣。清廷戰敗，乃用李鴻章議和，和議既成，實授，上言當修旅順炮臺以重整海防，海路兼顧，武備、水師各學堂當特加關照，儲備人才，并裁冗兵、開煤礦、革新漕運。公於洋務運動，設北洋大學堂、鐵路學堂、育才館、俄文館，造就甚眾。光緒二十六年，拳亂蜂起，人或言當順其情以釁西洋諸國者，公力排之，聯軍犯京，德宗西巡狩，從之，主和議。公在朝日久，處事圓滑，明於趨避，時人號曰：琉璃蛋。光緒三十四年卒，年七十九，贈太保，諡曰文勤，葬杭州扇子山，公五子，并不顯。一九五七年，墓爲民所毀，今杭州市下城區清吟巷有王文勤大學士府在焉。
## 考據

*《清史稿》
李仁宗

**大越李家仁宗純誠明孝皇帝**，諱**乾德**，李聖宗長子也。母倚蘭元妃黎氏。

先是，聖宗年四十而無子，群臣憂之，請拜佛以求嗣。過土壘村，見一采桑少女倚蘭而立，悅而納之，封為倚蘭夫人。彰聖嘉慶八年，帝降誕，聖宗大悅，更元龍彰天嗣。

神武四年聖宗崩，帝遂嗣位，更元太寧。群臣上尊號曰憲天體道聖文神武崇仁懿義純誠明孝皇帝。時帝方七歲，上陽太后楊氏聽政。倚蘭妒之，殺楊氏以殉聖宗。以李道成、李常傑輔政。

太寧三年，宋桂州知州劉彝禁交趾互市，修兵備，欲伐交趾。帝聞之，內不自安。太寧五年，遣李常傑伐宋，破邕、欽、廉三州，燒殺劫掠而還。帝更元英武昭勝以彰功績。宋遣郭逵、趙卨擊交趾，敗交趾兵富良江。帝奉表求和。時宋軍疫病流行，死者大半。郭逵曰：「願以一身活十餘萬人命」，乃與交趾盟，班師而還。
李太祖

**大瞿越李家太祖神武皇帝**諱**公蘊**，字兆衍，北江古法州亭榜村人也。母范氏。

帝先閩人。生而聰明好學，器宇軒昂。嘗遊學六祖寺。萬行禪師見而異之，曰：「此兒異日必治世明君也！」及長，不事耕種，不從商賈，唯好涉獵經史。帝仕黎，為殿前軍，黎大行信之，妻之以女。

應天十二年，大行崩，中宗登大位。臥朝弑中宗而自立，群臣皆走，獨帝抱中宗屍而哭。臥朝嘉其忠，封四廂軍副指揮使，遷左親衛殿前指揮使，引為親信。

臥朝殘暴嗜殺，百姓恨之。古法州延蘊鄉木棉樹震，鄉人識震迹有文曰：「樹根杳杳，禾刀木落。十八子成，東阿入地，木異再生。震宮見日，兌宮隱星。六七年間，天下太平。」萬行評曰：「十八子者，李字也。此言黎氏將滅、李氏將興之意。」帝懼其語泄，遣兄公藻匿萬行於蕉山，自是陰懷奪位之志，人皆歸之。臥朝盡誅李氏大臣，獨不疑帝。

景瑞二年，臥朝崩。太子黎乍年方幼沖，宗室明昶、明提爭位。祗候陶甘沐勸帝自立，帝遂入宮誅明昶、明提。帝登大位，以明年為順天元年，群臣共上尊號曰奉天至理應運自在聖明龍見睿文英武崇仁廣孝天下太平欽明光宅章明萬邦顯應符感威震藩蠻睿謀神功聖治則天道政皇帝。帝遣使帝如宋求封，真宗封之為交趾郡王領靜海節度使。遷都大羅，改大羅為昇龍。焚黎之刑具，百姓皆悅。十三年，遣子翊聖王伐大元曆。

十九年，帝崩於昇龍龍安殿。太子佛瑪繼立，諡之曰神武皇帝。
## 據
《大越史記全書·本紀全書·李紀》
黎大行

**大瞿越黎家大行皇帝**，諱**桓**，愛州清蓮縣人也。父名寞，母鄧氏，幼失，孤寒萬狀。愛州黎觀察奇其相貌，育為己子。

及長，仕丁先皇，隨先皇平十二使君。太平二年，封十道將軍殿前都指揮使。太平十年，祗候內人杜釋弑丁先皇及其子璉。定國公阮匐入宮靖亂，磔釋。

太平十一年秋七月，桓與阮匐、丁佃共尊先皇幼子衛王璿為嗣君，璿生母楊雲娥為皇太后。衛王璿年尚幼，大將黎桓幽璿別館而代領其衆。

時桓獨掌兵權，號曰「副王」，與楊太后通。定國公匐、外甲佃、范盍等欲除桓，圍攻華閭。桓與佃、匐戰於愛州，擒殺之；復破吳日慶於海上。宋知邕州太常博士侯仁寶以交趾大亂奏聞。宋太宗以桓為亂臣，遣仁寶、劉澄伐之。桓統兵往禦，范巨倆率兵入府，請桓正位。楊太后聞之，以黃袍加桓身，改元天福，廢璿為衛王。群臣共上尊號**明乾應運神武昇平至仁廣孝皇帝**。帝追封父長興王，母鄧氏皇太后；立楊太后為大勝明皇后。復破宋軍於白藤江，陣斬仁寶。

三年，帝親征占城，斬其王，夷其都而歸。復數遣使如宋求封。七年，宋遣左補闕李若拙、國子監博士李覺至越，封帝為檢校太保、使持節、都督交州諸軍事、安南都護，充靜海軍節度、交州管內觀察處置等使，封京兆郡侯，食邑三千戶，賜號推誠順化功臣；尋昇**南平王**。

應天十二年崩，子黎龍鉞嗣，諸子起兵爭位，無暇議諡。及龍鋌立，四年而亡，桓竟無得諡，唯以大行皇帝稱。

## 考
臺北城

**臺北城**，又稱**台北府城**，處臺北大稻埕與艋舺之間，清光緒十年竣，時為臺北府所在，台灣巡撫衙門和台灣布政使司衙門皆設於此。日人入城後欲建置鐵路而隳城牆並西門。
和珅

**和珅**，字致齋，鈕祜祿氏，滿族正紅旗人也。乾隆十五年五月二十八日生。少失孤。庶母欲逐之，家奴劉全護之得免。貧無藉，為文生員。然公好學，通滿、漢、蒙、藏之文。直隸總督馮英廉奇之，妻以孫女。

乾隆三十四年，襲三等輕車都尉職。三十七年補授三等侍衛，改黏桿處侍衛。四十年升乾清門侍衛，兼授正藍旗滿洲副都統。四十一年，又授戶部侍郎。

四十五年，奉天府尹海寧上奏大學士兼雲貴總督李侍堯貪污之事。高宗命和珅查之。和珅至，鞫其僕，得侍堯貪污之狀。回京，擢戶部尚書、議政大臣，授御前大臣兼都統。賜子豐紳殷德為和孝公主額駙。又授領侍衛內大臣，充四庫全書館正總裁，兼理藩院尚書事。

四十六年，甘肅蘇四十三作亂，和珅為欽差大臣往平之。五十七年，兼翰林院掌院學士。

高宗甚寵任和珅。和珅遂專權弄事，不附己者皆除之。嘉慶元年，高宗遜位仁宗。和珅與仁宗有隙，然上皇攝政，不欲遽發，仍優容之。

四年，上皇崩。給事中王念孫首劾和珅不法狀，仁宗鞫之。正月十八日，賜死府中。子豐紳殷德流烏里雅蘇臺。
丁先皇

**大瞿越丁家先皇帝**，諱**部領**，又諱**桓**，大黃華閭洞人也。父丁公著，交趾靜海節度使楊廷藝牙將，遷驩州刺史；後歸前吳王權，遣還舊任，卒。帝少失孤，隨母譚氏與其徒入居洞山神祠之側。

帝幼而健壯有膽略，嘗與群童牧牛於野，群童自知識量不及，推為眾長。暇日往擊別村兒童，所至皆懾服。諸冊父老異之，以為帝異日必能濟事，遂率子弟往投之，居陶澳冊。叔丁預據芃冊，與帝拒戰。帝破之，降丁預。

時交趾大亂，十二使君爭長。南晉王昌文、天策王昌岌名為交趾之君，實則偏安古螺，不能號令群雄。南晉王索貢於帝，帝不許，遂與天策王圍華閭。帝懼，遣子丁璉入質，二王執之。二王縛璉於竿上，謂帝曰：「不降則殺璉。」帝怒曰：「大丈夫以功名自許，豈效兒女之愛子耶！」拈弓欲射璉。二王大驚，遂班師焉。群臣以帝戰無不勝，尊帝為「萬勝王」。

陳明公覽據布海口，帝聞明公有德而無嗣，與璉往依之。明公以其形貌魁奇，又有器量，因養為己子，授領兵，破范防遏。及明公卒，帝繼領其眾。攻群雄，皆拔之。遂一統交趾，定國號曰大瞿越，年號曰太平，群臣共上尊號大勝明皇帝。封長子丁璉南越王。時宋滅南漢，帝懼宋師來侵，遣璉往求封。宋太祖封帝為交趾郡王，璉為檢校太師、靜海節度使、安南都護。太平六年，又加帝開府儀同三司、檢校太師、交趾郡王。

帝欲以威制天下，乃置大鼎於庭，養猛虎於是檻，下令曰：「有違者受烹嚙之罪！」於是人皆畏服，無有犯者。

九年，帝以少子項郎為皇太子，封次子璿衛王。璉以是不平，十年，使人陰殺之。冬十月，帝夜宴醉臥宮庭，祗候內人杜釋弒之，害及南越王璉。定國公阮匐入宮靖亂，磔杜釋，立衛王璿為嗣，是為丁廢帝。
## 據
*《大越史記全書·本紀全書·丁紀》
內湖區

**內湖區**，居臺北市之東北，境內多山，小盆地遍布，臺語稱山坳為**湖**，故義乃**內部盆地**。內湖北接士林，東鄰汐止，西界松山、中山，南連南港。其內湖科技園區，大樓林立，工商發達。
瀋陽市

**瀋陽市**，遼寧省會。古稱**盛京**、**奉天**。處渾河之陽。渾河者，古瀋水也，故稱瀋陽。今轄九區一市三縣，方萬三千平方公里，口七百一十九萬餘。其市區，方約三千五百平方公里，而常居者逾八百萬。

## 史
秦王政十八年，設侯城。明天啟五年，後金努爾哈赤遷都於此，乃營宮室於城中。崇禎七年，更名謀克敦，漢言盛京也。崇禎九年，皇太極易國號清。故得「一朝發祥地，兩代帝王城」之稱。

## 它典
* 瀋陽市政府

分類:遼寧省區劃
鈹

**鈹**者，舊譯**鑉**、**鋍**，化學元素也，符號Be，原子序四。屬鹼土金屬，故作金部。

常溫者固態，色灰白，質輕而剛，有毒，致癌，須小心存之。

地球以內，世所罕有，豐度居各元素之卅二位，可從綠柱石得之。
## 發現
一七九八年，法人沃克朗從綠玉石、翡翠察之，公諸世。一八二八年，德人維勒、法人畢於西分別得其單質。
## 同位素
其同位素有八，自鈹六迄鈹十二、鈹十四，性穩者獨鈹九，餘者之核不安也，常衰變，皆具放射性。
尚眞王

琉球國中山王**尚眞**，後尚氏第三代王也。成化元年乙酉降誕。父尚圓王，母宇喜也嘉，號月光。

王之童名曰眞加戶樽金，初為久米中城王子。成化十二年尚圓王薨。時王尚幼沖，王弟宣威權登大位。宇喜也嘉與祝女謀，迫宣威遜位於眞。祝女上神號曰於義也嘉茂慧。尊母宇喜也嘉號世添大美御前加那志。

王仿中華，設朝儀官制。封月清聞得大君，以轄祝女。昔，王以城封諸按司；諸按司各據城池相伐，兵亂不息。王徵諸按司，復廢諸城兵備，咸集於首里。乃遣第三子尚韶威監守北山，由是國家晏然。

弘治七年，王建御照堂於圓覺寺，以奉先王神主。十三年，八重山酋長堀川原赤蜂不修職貢，王遣大里親方征八重山而滅之，以仲宗根豐見親為酋長。

十四年，建玉陵，奉尚圓王移葬於此。十五年，建辨才天女堂以奉朝鮮方冊藏經。

嘉靖五年丙戌十二月十一日薨。在位五十年，壽六十二。葬玉陵。子清嗣。

## 據
*《中山世譜·卷六·尚眞王》
下城區

**下城區**，浙江省府之所在，昔杭州市治也，故仁和縣。與上城區界慶春路，據舊城南北各半，武林城北。公元一九四九年置今制，後省艮山區併焉，爲其一部，處市中心。宋陸游嘗居下城孩兒巷焉。傳宋江之征方腊，折將於北關，即武林門下也。明天啟中，天主教教士立聖母無原罪主教座堂，在茲。民國立，美國長老會舶來傳教，興教堂，司徒雷登亦誕此，一九四九年，乃立今下城區。一九七二年，長慶、金輝二道和署，爲長慶街道，二零零四年，以石橋鄉爲石橋街道，廢艮山街道。今街道有八，長慶、武林、潮鳴、天水四道，舊仁和縣也，餘并新置，在故武林門外。

## 政區
街道八：長慶、武林、天水、潮鳴、朝暉、石橋、東新、文暉。
## 引據

## 它典
* 下城區政府 
分類:杭州市區劃
中子

**中子**，成原子之物也，質重一點六七五乘以十之負廿七次方公斤。無荷。蓋費米子之屬，自旋半正，且合有夸克三，故亦重子之屬也。觀其夸克，一上二下，膠子居中，而強核力合之也。

夫質子、中子，皆核子也，束以核力，遂成原子核。元素之物性者，蓋皆核內中子之所決也。
落磯山

**落磯山**，蓋英人謂**石山**也，在美洲之西，南北走向，起不列顛哥倫比亞利亞德河，止新墨西哥格蘭德河，前後四千八百三十公里，其山脈也，北延及阿拉斯加，南伸至墨西哥國，一貫加、美，山河壯麗，峰巒如聚，遊人如織焉。晚白堊世，八千萬載前，北美板塊分裂，山峰西移，若推席於地，而席起褶焉，加之冰水浸蝕，遂成奇貌。諸峰以埃爾伯特峰爲最高，臨美利堅國科羅拉多州，於加國之內占鼇者，則曰羅布森峰。其地分北美諸水，眾河出焉。若阿肯色河、薩斯克徹溫河、科羅拉多河、密蘇裡河、阿薩巴斯卡河、黃石河等，皆是，各奔太平、大西、北冰三洋。其中多獸，熊、羆、鹿、麋往往而在、復有獅、貛、貒、羚生焉，珍奇不可枚舉。其山多礦、特以鉬、煤爲最，黎民賴之。故生污染之患耳。
## 開拓

其地巍峨，第四紀冰河世，土人先民諸部始家此，春來則徙平原以獵象狩牛，秋至則歸山林以捕魚擒鹿。一五四零年，西班牙人科羅納多始引軍及此。一七三九年，法蘭西賈人馬氏兄弟二人來此易貨，乃知土人謂此山若落磯者。一七九三年，麥肯齊爵士初越其山，達加拿大西岸焉，由是載於青史。歐羅巴人既至，皮草貿易乃興。一八零二年，美利堅人初設驛，零四年，劉易斯及克拉克遠征美利堅西境，從行學人乃集其山石草木以為標本，首興格致焉。起一七二零年之一八零零年，英、法、西三國乃遣其民於山中尋礦，一七九九年，西北公司、哈得遜灣公司乃各興貿易站於今之阿爾伯塔焉，一八世紀初葉西人營生於山中，皆賴此也。一八一九年，西班牙割其北緯四十二度以北境予美利堅，落磯山在焉。一八四零年以降，移民大至，先有摩門教徒徙居大鹽湖，後有愛達荷淘金之熱，及美利堅內戰，磯山之金足可支北軍軍旅矣。一八七二年，美利堅國初置黃石公園焉，一八八五年，加拿大太平洋鐵路通，乃置班夫、賈斯珀等國家公園多處。一九零五年，美利堅置落磯山國家公園。

## 經濟
山中礦產頗豐，有銅、金、鉛、鉬、銀、鎢、鋅諸種，而懷俄明州特以煤、天然氣、油頁岩、石油之豐聞世，每歲輸中國、愛沙尼亞、巴西以為能源也。科羅拉多州萊德維爾有鉬井一口，於世稱最，雇工逾三千人矣。愛達荷州北境復有銀、鉛、鋅存焉。

## 攬勝
*班夫國家公園
*賈斯珀國家公園
*庫特尼國家公園
*幽鶴國家公園
*落磯山國家公園
夢蓮湖

**夢蓮湖**，處加拿大境，班夫國家公園內，在十峰谷下。冰川湖也。方圓半平方公里。每歲六月，湖中巖粉折光，碧水一色，湖山輝映，如臨仙境焉，遊人皆慕名而至，欲徒步以窮其景，有巖石堆小徑，前後三百米，攬勝復可登高，獨爲人所鍾。復有慰寧湖一徑，前後三千米，起落九十米，行至終，可登湖之高處，再則無徑可尋矣，需自探幽以盡其勝。
東南亞

**東南亞**，亞洲分域也，居亞洲之東南；處板塊邊緣，因而多地震、火山，島嶼羅列。
## 國家
* 中南半島
** 越南
** 泰國
** 寮國
** 緬甸
** 柬埔寨
* 南洋群島
** 印尼
** 汶萊
** 新加坡
** 東帝汶
** 菲律賓
** 馬來西亞
同位素

原子，質子、中子相成為之。週期表以質子數列之故，質子數同而中子數異者，置於一格，術界謂之**[[同位素]]**，夫元素之原子核者或有異也。其中有放射線者，謂之放射性同位素也。若氫有氕(1H)、氘(D)、氚(T)，此三者皆氫之同位素也。質子數皆為一，中子氕無，氘有一，氚有二。氚之核不安也，常衰變，是氫之放射性同位素也。既一元素有相異之原子，何以表之？當於符之左上註其質，若碳十四者，以14C表之。

同位素者，質子數同，故其化性無異，然，中子數異，故其常性有異也。

自存者，曰**天然同位素**，人造者，曰**人造同位素**，若其核不安，常衰變放射者，乃**放射性同位素**也。
三重區

**三重區**，中華民國新北市轄區也。處淡水河西，屬大臺北都會，方十六平方公里，口卅九萬。

## 地域
臺北市、板橋皆一水之隔，毗五股、新莊，北面緊鄰蘆洲。

## 沿革
古曰**三重埔**。清閩粵自**頭重埔**（今新莊）登陸。望北墾，首墾乃**頭重埔**，**二重埔**同**三重埔**亦此意。
民國四、五十年間，移民湧工商蓬勃。

## 文教
##### 社區大學
* 三重社區大學

##### 高級職業學校
* 三重高級商工職業學校
* 穀保高級家事商業職業學校
* 清傳高級商業學校

##### 高級中學
* 新北高級中學
* 三重高級中學
* 格致高級中學 
* 金陵女子高級中學
* 東海高級中學
速度

**速度**者，一名**移位率**，舊譯**遬**、**遲速**，以示物體運動之遲疾、方向，矢量也，單位**[[公尺|米]]每[[秒]]**，記以**m/s**（或\mathrm{ms^{-1}}）。無向之速曰速率，純量也。

據相對論，物質速莫逾光速也。

## 萬國通記
* v——速度
* t——時
* h——高
* s——始末相去（又曰「位移」）

* 單位皆用萬國公制與其派生：若 m/s 、 s 。

## 通式
*以時（t）除物之位移（s）得其**平均速度**： \bar{\boldsymbol{v}} = \frac{ \boldsymbol{s} }{ t } \,
* 割時至不可割，究其極限，得**瞬時速度**： \boldsymbol{v} = \frac{\mathrm{d}\boldsymbol{s}}{\mathrm{d}t} \, 

## 參閱
*加速度
花蓮縣

**花蓮縣**，古稱**奇萊**，縱貫於臺灣東部。東臨太平洋，西以中央山鄰臺中、南投、高雄；北以大濁水溪界宜蘭，南以海岸山接臺東；土地狹長，狀若臥蠶，民多居兩山間，曰：花東縱谷；境內太魯閣國家公園名聞遐邇。

## 沿革
一六二二年，嘗有日斯巴尼亞人取砂金於此，曰此地名**多羅滿**，為蕃人所據。

光緒元年，皇清始置卑南廳，轄境約宜蘭南、花蓮、臺東、屏東某部。

光緒十三年，升卑南廳為臺東直隸州， 州治置水尾（今花蓮縣瑞穗鄉）。

明治四十二年，析花蓮，置花蓮港廳。

明治四十三年，日本定「五年理蕃計畫」，編一千六百三十萬日圓，以伐蕃。

昭和七年，築臨海道路。

## 政區
一市：花蓮市。

二鎮：鳳林、玉里。

十鄉：新城鄉、吉安鄉、壽豐鄉、光復鄉、豐濱鄉、瑞穗鄉、富里鄉、秀林鄉、萬榮鄉、卓溪鄉

## 交通

## 文教
高中
    慈濟大學附屬高級中學
    國立花蓮高級中學
    國立花蓮女子中學

## 引據

## 它典
* 花蓮縣政府 

*
三峽區

**三峽區**，新北市轄區，古稱**三角湧**，因三峽溪、大漢溪與橫溪匯聚於此，沖積成三角洲，因而名之。日人取其諧音，改名**三峽**。

本區處臺北盆地之西南，東臨新店、烏來，南界桃園復興，西連大溪，北接鶯歌、樹林、土城；全區山陵分佈，南高北低，西北一隅大漢溪之畔，有河谷平原。

## 文教
### 大專院校
* 臺北大學（三峽總校區）

### 高級中學
* 明德高級中學
* 辭修高級中學
* 國立臺北大學附屬高級中學
古巴

**古巴**，全稱**古巴共和國**，在拉丁美洲。都哈瓦那。別有要邑聖地亞哥。

北去美國佛州百四十五公里。西望海地、多米尼加共和國，北則有牙買加、開曼群島。

其地勢平衍，平原廣袤，山川秀美，氣候炎熱，雨量充沛，土沃壤肥，宜農宜漁。甘蔗、煙草、咖啡等物產豐饒，名揚四海。工業以食品加工、紡織、化工等為主，然經濟體系尚單一，易為國際市場所動。

古巴行社會主義制度，國民教育普及，醫療體系完善，人民生活安定。其文化多元，西班牙裔與非洲裔人口居多，音樂、舞蹈、繪畫等藝術形式獨具一格，對世界文化影響深遠。

古巴與美國關係歷史複雜，曾長期受美國經濟封鎖，然始終堅持獨立自主之外交政策，與世界各國廣泛交流合作，為國際社會之重要一員。
## 引據
意理

**意理**，英言**意德沃羅基**，通譯**意識形態**，又譯**意締牢結**、**思想樣法**，論議之所本也。成心就之，治道形之，黨社所伻圖，民群設障。同氣相求，理統爰生，所覃及者絕遠矣。蓋十方異道，文治殊科，諸子別窺，而學術必為遷蕩。故群、學、義、治之事，罔非所及，而政用最顯，計開共產主義、社會主義、社會民主主義、進步主義、世界主義、綠色政治、社群主義、自由意志主義、自由主義、無政府主義、基督教民主主義、保守主義、民族主義、軍國主義、第三道主義、棒喝主義等。其道往往自利，故黨人織綜而事之者甚眾。

當群治危局，禮文顛撲，意締牢結乃生也。雖國民平居有識，未有盡知其然者。已而通政諸家，木鐸傳法，乃得心懷相傾者霸之。此說，葛蘭西所極言。

馬學謂民群者，下之則食貨，上之則心用。故意理者心用也，四民異政異食，必唯主者馭之。然如是以食貨為要者，正後人所多病也。

群學家席爾斯曰：意理所及，達乎德智。而心之宗旨，為度相殊。是以德統閉固，雖教徒弗能叛逆、修正也。

至後現代家，謂意理者空華爾爾，所以自欺，亦汩真際。商民用之，召無產者，聯之自守；宦人以之，謊為民生，實以自足。凡意理者，皆詐偽而已。事權本在誑瞞，意理雖空而似真，則民情莫能逃此屈枉矣。《無權者亦有權》最發揮此說，哈維爾作之。
陸定一

**陸定一**，常州府無錫縣人也，光緒二十三年生。世為三吳望族，父澄宙，民國浙江高等審判廳推事，首都檢察廳檢察長。定一博通文史，共和立國之元勳也。

## 民國
民國十一年，入南洋大學，治電機工程之學，乃作政論一篇，行於校刊；尋入中國共產主義青年團、中國共產黨。十五年，定一大學卒業，時滬上工人起義，而定一與其力焉。
十七年，中共以定一使蘇聯，任中國共青團駐蘇共國際代表，歷二年，歸朝，加共青團中央宣傳部部長、共青團蘇區中央局宣傳部部長，中共中央宣傳部幹事。
二十三年共黨長征，定一從之。遵義會議畢，加總政治部宣傳部部長、《紅星報》主編修。時共黨宣傳諸策，皆出定一。
二十六年，國共約合以禦日本，定一遷國民革命軍第八路軍政治部宣傳部部長。
三十年，任《解放日報》總編修，作文《我們對於新聞學的基本觀點》，首唱實事求是之說，文曰：新聞之本源，事實也，故事實在先，報導在後云云。復舉百花齊放，百家爭鳴之策，三秦教化爲之一新焉。
民國三十四年，中共七大召開，定一上言陳事，多以言論自由爲重。
三十六年，毛澤東棄延安城而走陝北，定一從之。

## 人民共和國
一九四九年，毛澤東定海內，加定一文教委員會主任、宣傳部長；一九五九年升國務院副總理，一九六五年兼任文部。
十年動亂起，定一妻嚴慰冰得罪於林、江之徒，誣爲“彭羅陸楊”右黨，座罪下秦城獄十有三年。
一九七九年，鄧小平反正，定一乃得昭雪。是年六月，補全國政協副主席。
以降數年，定一官居閒職，不復起用，終得遂其天年，至一九九六年五月九日，病篤誡其子曰：「令子上學、民暢言。」卒，壽九十，謚「偉大」。

## 子孫
子德、健。
中國共產黨中央政治局

**中國共產黨中央政治局**，略稱**中共中央政治局**，或謂之**中央政治局**，其關白萬機之所也。署設北京紫禁城西中南海。公元一九二七年五月，中共五屆一中全會初設之。

其制，由中央委員會全體會議推舉產生，每屆任期五歲。凡中央全會閉會之際，政治局及其常務委員會行中央委員會之權，綜理黨務，決策軍國大計。其員無定額，近制約二十五人。

局內復設常務委員會，舊制或設主席，今制設總書記一人領之。常委七員，皆國之宰輔，位列黨和國家領導人，屬正國級。凡黨政軍機要職，如國務院總理、全國人大常委會委員長、全國政協主席等，多由常委充任。

故事，政治局委員之選，「七上八下」，謂換屆之時，年六十七以下者可留，六十八以上者致仕。其次序先後也有別，常委以位序尊卑爲列，餘委員則以姓氏簡體筆畫多寡爲序。

今制，第二十屆中央政治局委員凡二十四人。

; 常務委員
* 習近平
* 李強
* 趙樂際
* 王滬寧
* 蔡奇
* 丁薛祥
* 李希

; 委員
* 馬興瑞
* 王毅
* 尹力
* 石泰峰
* 劉國中
* 李干傑
* 李書磊
* 李鴻忠
* 何衛東
* 何立峰
* 張又俠
* 張國清
* 陳文清
* 陳吉寧
* 陳敏爾
* 袁家軍
* 黃坤明

## 據
永和區

**永和區**，新北市之轄區，舊稱**龜崙蘭**、**秀朗**、**溪洲**，為平埔族聚落**秀朗社**故地，合中和區稱雙和；處臺北盆地東南，南臨中和，北三面環新店溪界臺北，地勢單純，其間無山脈、丘陵；地狹人稠，方未逮六平方公里，口廿三萬，密度乃臺灣之最。自析於中和鄉，發展迅速，為都會南郊工商之要，多通勤人口。

## 沿革
明崇禎十五年，荷人進兵**臺北**，逐西班牙人而佔其地。永曆三十七年，清師入臺，亡明鄭，以天興縣舊疆，置諸羅縣，永和地區屬之。然荒疆初闢，政力未及，故尚無漢人村莊，本區僅見土著**繡朗社**社名之記載。乾隆間，析地分置**擺接堡**，永和地區改隸擺接堡。 

光緒十三年，臺灣建省，巡撫劉銘傳，行清丈地畝、登錄土地，改革莊界及地望，擺接堡併卅五莊，永和地區計有**潭墘**、**秀朗**、**龜崙蘭**三莊。

光緒二十一年，日據臺灣。初期依清舊制，明治卅四年，臺灣總督府大肆變更調整地方區劃，永和地區劃入漳和區（即今中、永和市）。

光復後，於民國三十五年，始革日人街莊舊制，廢五州三廳設八縣，縣之下廢郡設區，廢街、莊設鄉、鎮。時永和地區隸屬海山區中和鄉，至四十七年由中和鄉分出，立名**永和鎮**。轄原中和鄉北部八村，分別為**網溪**、**上溪**、**中溪**、**頂溪**、**下溪**、**店街**、**秀朗**、**潭墘**八里。六十九年行地方自治，改制為市。九十九年五都改制，易市為區至今。

## 文教
*永平高級中學
*金甌女子高級中學(永和分部)
國務院總理

**國務院總理**，正國級文官，總理國是者也，邸中南海。考古來故實，則曰宰相。國初號**政務院總理**，一九五四年遷今名。歷任總理皆出政治局常委。國家主席舉其人選，依全國人大決議而除官。總理降免，需全國人大全體會議議定，擬奏國家主席，方行罷黜。凡五歲一屆，連任不逾二屆可也，領國務院政事，提名任免諸屬官。丞二種，曰國務院副總理、國務委員，屬官五種，曰國務院秘書長、各部部長、各委員會主任、中國人民銀行行長、審計署審計長。院中事項，皆奏總理而定策。院中政令，黜免，需署以總理手跡，方具效用。依律召行國務院常務會議，每週一召行，論及提案，黜免，內外政令。國務院全體會議，每半載一召行，照會省部要事。凡總理將有事於外，則內以副總理暫行其政。總理降旨謂之國務院令，示承旨者以廢止政法，任免特首，解除戒嚴諸事宜。起二零二二年，以李強爲總理，丁薛祥、何立峰、張國清、劉國中副之。
查理曼

**羅馬帝查理一世**（拉丁文：Karolus Magnus），嘉洛林氏。公元七四二年生，法人也。祖丕平氏，仕法王為郎中，累世為功。至曾祖丕平執政，自稱大公。祖查理公，僭行封建，改號為嘉洛林。父裴平，問王於教廷，乃廢王自立。帝儀容英武，虔敏謙遜，篤教好學，善武功，少從父征亞奎丹，教練騎兵，始用鞍韉，屢立軍功。七六八年秋，裴平崩，遺詔二子共王。遂與弟加洛曼繼位。

七六九年，亞奎丹復叛，王親征之，時加洛文居布，使援而不應，乃有隙。王大勝於安國林，亞奎丹公入加斯科涅。乃裂其土，分封諸將為守之。次年欲北伐薩森，盟巴伐利亞，娶倫王女，尋休之，復娶於日爾曼之虔公教者。七七一年加洛文崩，其子欲繼位，王不許之，並收其地。加洛文妻忿，乃走倫國。七七三年征薩森，擊西化。薩森者，日爾曼人也。其民少化，好拜鬼神，風物殊異於法人。時有四國，西曰西化，鄰於法蘭；南曰英利亞，接巴伐利亞；東曰東化，在河外；北曰挪道賓家，據日德蘭.四國相援，久攻不下。

時王駐條頓圍，忽聞教廷使至，曰倫王犯羅馬，求速救之。俄而倫王使至，謂教宗之間耳，勸毋信之。王大怒，曰：義大利乃宗座聖土，孰敢竊之。乃率軍伐倫。初，裴平嘗征義大利，奪倫王土以奉教廷，教宗善之，世交法人。倫王趁王北伐，窺復舊土。又懼王察之，乃出此謀。王率騎兵入山南，命從父貝南德先鋒，重圍倫京巴維雅。倫王子來援，大敗，王驅之入海，渡拜占庭，倫軍遂不敢救。明年春，王至羅馬謁教宗，教宗封之山南、威尼斯及科西嘉諸土。山南皆裴平故土也，教宗再封，是假神權以降人也。夏，倫王降，黜為庶人，令出家為修士。王窺倫王號，復召倫國舊臣來議。諸侯唯唯，乃加為倫王。獨貝尼維杜公不從，歸國不朝。

歲末，王歸巴黎，使法人守倫京。以長子佩平為太子；封二子沛平為倫王，三子路易為亞奎丹王，有軍功者皆封土，拱衛法國，是謂采邑。七七五年，再征薩森，越西化，敗英利亞於西治堡，擒其首何西，築伊禮堡鎮之，薩森稍安。七七六年，先倫王子謀舊土，與富留利公及斯波利圖公起事，貝尼維杜公暗援之。王往平之，斬富琉利公，斯波利圖公降，結城下之盟。欲問貝尼維杜公。未得，薩森又亂，大酋惠杜堅陷伊禮堡而焚之，率民復拜鬼神，復率騎兵伐之。時歐人少馬軍，薩森人不能敵之，大敗，惠杜堅走日德蘭。次年往化北土，親自布教，薩森始奉耶教。

七七八年西班雅亂，摩爾人叛歸王。摩爾原非洲人也，時奉回教。比大食亂，白衣大食為黑衣所滅，其裔剌滿渡至西班雅，據塞維城，而稱閣多華王。摩爾人怨，又恐不敵剌滿，故上表請降於王。王受降表，領親兵往撫之，又命倫、布諸鎮出加泰蘭以援。自出山南，欲擊剌滿。剌滿守而不出，王不能勝，欲與之和。王侄羅蘭勸戰，不行，遂與剌滿和。退至龍塞，山路難行，王命羅蘭殿後。嘉士宮涅公欲殺王，遣兵襲其後，後軍大敗，部下請退，羅蘭曰：「我等拱衛中軍，應力戰退賊，不可擾亂軍心。」遂死戰。王聞賊至，引兵救之，時羅蘭已死。

七七九年，巡西化，於立柏佈道，親為施洗。七八二年，封建薩森。王以三年布教，北人皆化，乃令禁鬼神，違者處死。時人雖尊公教，然其化未深，尚有不服者，乃起反意。秋，惠杜堅返西化，與扶俚仙人盟。事泄，王入費登城，捕異教徒四千餘人，盡屠之。薩森人遂反，戰三年，擒杜惠堅，其部乃降。是年阿奎丹王南征，取加泰隆地。七八六年，都阿亨，築大聖堂。

七八七年征貝尼維杜，圍貝京。貝公降，降為藩，義大利乃靖。時有匈奴東來，據潘州，自稱阿華。其人分部落，多遊牧，不事田產，好劫掠，常擾巴伐利亞。有部渡河，欲侵義大利。七八九年王北巡易北河，土著貢之。巴伐利亞不朝，遂罪塔思羅公失德，逐之，自領其土。次年征阿華，王自北軍河外，焚居成，使倫王掠潘州。七九二年西化再叛，使土著拒之，東化及英利亞並起，王乃棄匈奴往平之。貝尼維杜又叛，時貝公亞理之已薨，其子吉利茂德繼位，趁王征匈奴而叛。貝公勢大，倫王不能勝，遂與和，許之獨立，義大利三失其一。

七九四年，平西化，再伐阿華，掠其王帳，斬獲無數，其酋親來降，至京，命奉公教。仍封為可汗，治潘州。七九五年教宗崩，主教李奧繼位，是良三世。七九七年亞奎丹王征西班雅，至巴塞羅那，守將降。次年不能守，復為剌滿所有。七九九年，羅馬亂，有賊欲害教宗，幾刺於白楊門，隨從救之，出法國請救。王欲迎之而不決，英人愛古恩勸之，乃迎教宗於峇德本。八〇〇年冬，入羅馬平亂，教宗復立。

時王入羅馬城平賊亂，律法嚴明，軍民不犯，人皆善之。或語王曰教宗欲勸進，王固辭之。耶誕，王望彌撒於彼得殿，跪於堂下，教宗加金冠其首，封為羅馬帝。王尚欲辭，教宗進曰：「羅馬淪陷，帝室東遷，棄民不顧，偏安一隅。今更聞奸佞作亂，后宮干政，廢皇帝於東京，法王宜登大寶，以統東西，御兩朝，一江山而復基業。」王方受，稱**天佑至尊太平羅馬皇帝**。或曰羅馬分國四百餘年，東西各成一統，法王統西國，應為西帝。教宗對曰：「國統雖貳，而國體尚壹，西帝失統久矣，惟東帝繼統至今，今罹難而失位，法王續國體而成大統，可為天下共主。」時東帝君士坦丁新死，太后當政，自稱皇帝，謂之失統。

東太后聞帝新立，欲與聯姻，共治天下，帝許之。未幾，東朝亂，少府尼基博魯逐太后而稱帝。八〇三年，帝巡潘州，廢阿華諸酋，盡取其地，乃接東朝境。東帝命邊關守之，使海軍擾義大利，封航路，絕商旅，西國日貧。帝命發境內銀山鑄幣，廢黃金，行磅制，興復商賈。八〇四年，威尼斯內亂，巨賈殺總督降帝。次年，阿華請徙於維也納，河沿皆內屬，北邊稍靖。

帝巡四境，廣布公教。又詔求賢，四方才能，咸集京中，即予資設館，教授文章，令子弟習之。帝少好學，精羅典，識辭賦，而從軍經年，稍遜文采。乃師愛古恩學文辭，從愛恩赫習天文，略通七藝。

八一〇年，倫王抗東朝於海，染疾，薨於威尼斯。倫王無嫡子，嘗與仕女通，有一子，帝使之繼位。次年，亞奎丹王與剌滿和，劃山為界，山北內屬。是年，廢太子與太子薨。八一二年，與東帝和，東帝以伊氏寨易威尼斯。八一三年，冊亞奎丹王為太子，詔入朝，加為副帝。次年，正月廿一崩於宮中，時年七十二。葬於聖堂，殯儀從簡，後人易之以石棺。一二一五年，腓特烈帝製金槨再殮之。

贊曰：「帝軍功赫赫，九合諸侯，繼統開制，開民化而衛宗教，禮賢下士，恢復文雅，更是大功。帝允文允武，後人稱之歐洲王父，誠不為過。」

## 註




分類:法蘭克本紀
顧城

**顧城**，上海市人也，一九五六年生於北京。父工，并有詩名。妻謝氏。城年十二，文革起，國家喪亂，遂父流昌邑，令輟學飼豚，而自作詩不綴。一九七三年，始治畫藝，尋歸京業梓人以營生計。一九七七年，復拾筆開墨，領一時風騷，號朦朧詩派。一九八零年，失業，乃發遊歷山河之憤，一覽江湖。一九八五年，入中國作協，翌年，承泰西文人之邀，造歐羅巴、美利堅諸邦以弘其學。一九八八年，赴澳洲新西蘭國講學，授奧克蘭大學研究員，旋謝職而隱激流島，經年不出，一九九二年，復出桃源以弘其學，赴德意志國，著述稱豐，有詩、文、畫、書諸種。一九九三年，卒於奧克蘭激流島，年三十七，妻謝氏并卒。時人扼腕焉。初，城遇北大生李英，乃倾心別枝而存分外之情，故謝氏有休婚斷緣之意，遂起不諧，或有謂城手刃其妻而共死者，蓋訛傳也。子木耳，不顯。有集《顧城詩全編》行於世，中以名篇《一代人》，言簡意賅，體裁出新故，獨具令譽。
屏東市

**屏東市**，古**阿猴城**也，亦稱**雅猴城**，處屏東縣之西北，為屏東縣治。北臨九如，東界長治、麟洛，西以高屏溪隔高雄大寮、大樹，南接萬丹；居屏東平原之上，地勢平坦，物産豊富；屬熱帶氣候，頗有南國風情，得名太陽城。

## 史
屏東乃平埔族阿猴社故地，約康熙廿一年，漢人東徙，至乾隆已成街市，時稱阿猴街；道光十六年築城牆以防盜賊、械鬥。

日治初，置阿猴廳，治阿猴城，明治卅八年雅名阿緱廳。大正二年淡水溪鐵橋峻工，鐵道運輸大幅改善，糖業遂興。大正九年，以地處半屏山之東，易名屏東，置屏東街屬屏東郡，昭和八年陞格屏東市。

戰後置屏東市，屬臺灣省，分四區，民國卅五年併高雄萬丹、長興、九塊三鄉為其域，共七區。民國卅九年，七區統合四區三鄉併高雄縣屏東區、潮州區、東港區、恆春區，置屏東縣。翌年，乃併四區，置屏東市，屬屏東縣，縣治也。

## 政區
大正九年區域改革，阿緱廳阿緱區改為「高雄州屏東郡屏東街」。昭和八年屏東郡屏東街實施市制，置屏東市。

民國三十四年臺灣光復，置屏東市，屬臺灣省轄，分東、南、北、中四區。三十五年政區調整，四區統合七區。高雄縣東港區萬丹鄉編為「萬丹區」。高雄縣屏東區長興鄉編為「長治區」。高雄縣屏東區九塊鄉編為「九如區」。三十九年政區調整，七區統合四區三鄉併高雄縣屏東區、潮州區、東港區、恆春區，置屏東縣。萬丹、長治、九如改鄉。四十年併東區、南區、北區、中區，置屏東市，屬屏東縣轄，縣治也。

## 文教
### 大專院校
*屏東大學

### 高級中學
*屏東高級中學
*屏東女子高級中學
*大同高級中學
*屏北高級中學
*屏榮高級中學
*陸興高級中學

### 高級職業學校
*屏東高級工業職業學校
*民生家商職業學校
*華洲工家職業學校

## 據

## 它典
*屏東市公所
鹽

**鹽**者，一譯**鹺**，離子化合物也，并金屬離子、非金屬離子而生，或并酸鹼得之。盈於山海，甚常見之。

夫世者，以食鹽為盛。食鹽者，氯化鈉也，并鈉、氯而成。作調味之用。產於海者，謂之海鹽；產於土者，謂之礦鹽。

## 色
色甚多，或透明如食鹽，或帶金屬光澤如黃鐵礦，各鹽之色盡列如下:
* 色黃者，如鉻酸鈉也
* 色橙者，如重鉻酸鉀也
* 色紅者，如鐵氰化鉀也
* 色淡紫者，如氯化鈷也
* 色藍者，硫酸銅、亞鐵氰化鐵也
* 色紫者，亞鐵氰化鐵也
* 色綠者，氯化鎳也
* 無色者，食鹽、硫酸鎂也，或得粉狀而色白。

## 味
各鹽之味亦甚多，可謂五味俱全，各鹽之味盡列如下:
* 鹹者，食鹽也
* 甜者，乙酸鉛也
* 酸者，酒石酸氫鉀也
* 苦者，硫酸鎂也
* 鮮者，谷氨酸鈉也

## 嗅
強酸、強鹼鹽者，不可揮發也，無嗅。而弱酸、弱鹼鹽者，則據共軛酸鹼對而生相異之嗅。醋酸鹽者、嗅如醋酸也；氰化氫者、嗅如苦杏仁也。

弱酸、弱鹼鹽者，善揮發、分解，且水解反應與弱鹽合成乃可逆反應，故水能速其分解。

## 名
世間萬物，鹽類甚多，何以名之？當以非金屬之名在前，金屬之名在後，兩者間添一「化」字，謂「某化某」。含氧酸鹽者，則在酸之名後添元素之名，謂「某酸某」。

若其金屬含眾化合價，則於低價金屬離子之名前添一「亞」字，觀銅之氯化物，若其價為+2，其鹽CuCl2謂「氯化銅」，若其價為+1，其鹽CuCl謂「氯化亞銅」。

具同類陽離子或陰離子之鹽者，稱「某鹽」，如「鈉鹽」、「硫酸鹽」。

常見之陽離子盡列如下：
* 銨根 NH4+
* 鈣離子 Ca2+
* 鐵離子 Fe2+ 或 Fe3+
* 鎂離子 Mg2+
* 鉀離子 K+
* 吡啶翁 C5H5NH+
* 季銨陽離子 NR4+
* 鈉離子 Na+

常見之陰離子盡列如下：
* 乙酸根 CH3COO−
* 碳酸根 CO32−
* 氫氧化物 OH−
* 氯化物 Cl−
* 氰化物 C≡N−
* 硝酸根 NO3−
* 亞硝酸根 NO2−
* 磷酸根 PO43−
* 硫酸根 SO42−
*溴化物

## 製
可以化學反應製之，方法蓋有六：

* 其一：并鹽基與酸，若并氨、氯化氫，得氯化銨。
: NH3 + HCl → NH4Cl

* 其二：并金屬與酸，若并鎂、硫酸，得硫酸鎂、氫氣。
: Mg + H2SO4 → MgSO4 + H2

* 其三：并金屬與非金屬，若并鈣、氯氣，得氯化鈣。
: Ca + Cl2 → CaCl2

* 其四：并鹼與酸性氧化物，若并氫氧化鈉、一氧化二氯，得次氯酸鈉、 水 。
: 2 NaOH + Cl2O → 2 NaClO + H2O

* 其五：并酸與鹼性氧化物，若并硝酸、氧化鈉 ，得硝酸鈉、水。
: 2 HNO3 + Na2O → 2 NaNO3 + H2O

* 其六：混兩鹽溶液，使其離子重組，得溶解度較低之鹽，若并硝酸鉛、硫酸鈉，得硝酸鈉、硝酸鈉 
: Pb(NO3)2 + Na2SO4 → PbSO4 + 2 NaNO3

## 參
北港鎮

**北港鎮**，古曰**笨港**，居臺灣西南沿海，環臨北港溪，處雲林、嘉義之界，為二縣工商通運之戶；方四十一平方公里，口四萬餘，農與工商各半。著名古蹟北港朝天宮，終年香火鼎盛，香客絡驛不絕，信徒遍及海內外，為鎮民經濟、文化與精神之重心。茲地土壤肥沃，水源充足，盛產稻米，亦多花生、甘蔗，故有糖廠、製油廠、造紙廠及食品公司等，百姓安居樂業，呈繁榮富庶之象。

## 史

## 政區

## 文教
北港鎮之學校，大專院校者為有二，各類高中者三，國中有二，國小有八。

國立臺灣海洋大學，民國四十二年臺灣省立海事專科學校；復多所歷經，七十八年改為國立臺灣海洋大學。

中國醫藥大學，民國四十七年中國醫藥學院立校，九十二年改為中國醫藥大學。

國立北港高級農工職業學校，昭和十六年臺灣總督府北港專修農業學校；復多所歷經，民國八十九年改為國立北港高級農工職業學校。

國立北港高級中學，民國四十五年臺灣省立北港高級中學立校，八十九年改為國立北港高級中學。

雲林縣私立巨人高級中學，民國五十四年雲林縣私立宗聖商業職業學校；復多所歷經，九十年改為雲林縣私立巨人高級中學。

其他各級學校列如下。雲林縣立北港國民中學、雲林縣立建國國民中學，以上二國民中學。雲林縣北港鎮北辰國民小學、雲林縣北港鎮辰光國民小學、雲林縣北港鎮東榮國民小學、雲林縣北港鎮朝陽國民小學、雲林縣北港鎮好收國民小學、雲林縣北港鎮育英國民小學、雲林縣北港鎮南陽國民小學、雲林縣北港鎮僑美國民小學，以上八國民小學。

## 它典
*北港鎮公所 

分類:雲林縣地方
固體

**固體**，物相也，又名**凝質**、**定質**、**堅質**等。較諸液相、氣相，其形、體皆定，不因皿易。若水固為冰，不隨皿變。

固體復有晶體、非晶體之分。

## 性質
* 粒子互縛。固體亦存有熱，故粒子猶動，惟惰於氣、液，察之難矣。
* 其形定錮。
* 力大予，或有扭曲形變。

## 變化
固體熔化而為液相（又作「化」、「化」）；昇華而為氣相。

分類:物相
桃園區

**桃園區**，昔稱**虎茅莊**、**桃仔園**，桃園市之區，為府治所在；工商發達，人口集中，市容繁盛，桃園市之首善也。毗八德、蘆竹、龜山、中壢及新北市鶯歌。方卅四平方公里，口迨四十一萬四千，冠於臺灣市列。
液體

**液體**者，物相也。又名**流質**、**液質**、**凹流**等。善流動、變形，難壓之。體積定而形狀易。

## 性質
* 體積定，外形因皿而易。 
* 力予則扭曲而形變焉。
* 壓之難矣。

## 變化
液體凝固而為固體；沸騰而為氣體。

分類:物相
反氫

**反氫**者，氫之反物質也。符號作H，原子序負一。蓋凡氫原子，皆統以一質子、一電子；反氫則異是，乃合一反質子與一正電子而成。粒子之物理，有CPT定律，言其質重、磁矩諸性，悉與正氫無異。

然苟遇正物質，兩相交觸，則同歸於盡，頃刻湮滅。其滅也，激發伽馬射線及高能之π介子；介子旋復散減，化爲μ子、中微子及正負電子，終乃泯然無形。緣正反兩體，遇則立毀，是故造化之中，不見於天地之間。欲求其物，必假粒子加速器以鼓鑄之。西曆一九九五年，歐洲核子研究社始以人工致之，乃得於瑞士日內瓦。

## 兼查
*氫
*反氦
*零號元素
氣質

**氣體**者，物相也。又名**氣質**、**浮質**、**凸流**等。善流動、變形，見壓而縮。體積形狀莫定。

## 性質
* 其粒子相去甚遠，飛散自如，故形體無定，易擴散。
* 施力則扭曲變形，可壓縮。
* 其粒子之動能富於固液二態。

## 變化
氣體凝結，為液體；凝華則為固體。

分類:物相
鈣

**鈣**者，舊譯**𨪷**、**鉐**，化學元素也，符號Ca，原子序廿，屬鹼土金屬。質軟，新剖時銀而白，遇氧漸啞，性稍躁，遇水遇酸即沸，釋氫。以離子、化合態存于天地，可從石灰岩、石膏得之。可製水泥、肥料、鹼。

一八零八年，英國人戴維、瑞典人貝采利烏斯並法國人蓬丁察之，公諸世。

其存於牙骨，使其堅而不朽，蓋人體必需之礦物質營養素。
## 同位素
同位素者有二十四，自鈣三四至鈣五七。其六性穩，餘者皆具放射性。
黑洞

**黑洞**者，質重之天體也，貌暗而不可觀，故以黑名。雖以洞稱，實非「洞」耳。其名所自，蓋以學者謔焉。一九一六年，廣義相對論成，曰：若一天體質重無比，則吸力強不可喻，吸質而緊密狀小。寰宇萬物，乃至輻射光浪，趨不復返，不可逃逸。黑洞四周，有事件視界，越之不復返矣。心有異點，緻密至極。

有星盡燃其核內之氫者，其推力不抵吸力，陷，至核內極壓，又燃核內之重元素，復脹，倍數十數百，曰紅巨星。星質更甚者則崩解，曰超新星。紅巨星、超新星，皆吹散外質，迨重素燃盡，又陷，為白矮星，其大近月。質稍大者，為中子星，釋輻射而有律。質巨甚者，至星暴殆盡，吸力陷而吸附萬物，曲空間，終成黑洞，每立方公分計有億噸。今所察黑洞質至小者，三又五分之四倍於日也。

黑洞蝕光，故莫可觀，而可藉間接之法，測其確存，知其質量，又可觀其效於他物。以吸食諸物爲先，灼而釋紫外光、倫琴射線，曰邊緣訊息，則可知其所在。又能測諸星、並星際雲團環軌之跡，得其質量。

西曆二〇一六年二月十一日，首察引力波，亦徵黑洞併食之首察也。迨一八年十二月，所察引力波象十一，而出自黑洞併食者計十（所餘一例，乃出自中子星併食也）。一九年四月十日，事件視界天眼組佈室女甲星系黑洞之像，乃直觀黑洞首例。其色非實，乃測無線電波所得，後配色以便民賞。
妊神星

**妊神星**，列於太陽系之邊徼，屬海王星外柯伊伯帶之矮行星也。論其巨細，於矮行星中列第四；考其去日之遠，則居第三。有從星二，一曰希亞卡，一曰娜瑪卡。

此星幽眇，未易窺其真容。然揆諸光變曲率，推知其體非渾圓，乃修長如卵之橢球也。且其自轉甚急，不盈四時即周一匝，太陽系巨星之中，未有捷於此者。

其測見之功，泰西曆家尚有爭議。一說美國布朗氏等始見於二〇〇四年；一說西班牙奧爾蒂斯氏等首測於二〇〇五年。

二〇一七年正月，值其掩星之候，奧氏團隊率眾測之，始知星周有環。環半徑蓋二千二百八十七千米，闊七十千米。是年十月，著文布諸《自然》學刊。夫海外天體察有星環者，此乃破天荒之首例也。其環透光蓋半，環中碎石循行一周，適當此星自轉三匝。

## 攷
周培公

**周昌**，字**培公**，湖廣省荊門人，崇禎五年生，康熙四十年卒，享六十有九歲。康熙帝之近身謀臣也。

康熙十三年臘月，吳三桂、耿精忠舉兵起事，為三藩之亂，嘗慫陝西提督王輔臣相應諸北。康熙十五年，圖海拜將討王。培公進上取平涼策，遂為幕僚。曰：「關陝天下之脊也，吳逆不從川據陝而戀棧常岳間，誠出下策。今輔臣舉足輕重，實系天下安危。雖因一時激變通吳、耿二逆而心念國恩，猶盲之不忘乎視，痿之不忘乎起也。倘得能言士諭之，必復降。」，相合於康熙之策：恩威並施、剿撫相合。圖乃速奏之，康熙即傳諭周培公，封參議道台、銜一品，賜著黃馬褂。攜諭降詔書往平涼招撫。培公隻身入王營，乃說焉。
分類:清列傳
中壢區

**中壢區**，桃園市轄區也。古曰「澗仔壢」，處桃園中壢都會區。

## 地域
斯位桃園台地，老街、新街二水流經，市治桃園比鄰而居，蘆竹、大園、觀音、新屋、楊梅、平鎮、八德亦接壤。

## 沿革
康熙五十年，漢人始墾。

明治三十四年，設支廳於桃園廳下。

民國五十八年，內壢設工業區，交通便捷，設廠甚多。

## 交通
國道一號、縱貫鐵路貫城而過。轄內壢、中壢交流道，亦自中壢轉接道銜五楊高架。鐵路設內壢、中壢二站。
零號元素

**零號元素**，符號 Nu，或作 n，原子序為零，又名**中子元素**。其核絕無質子，復無電子環繞，通體皆中子也。其性尚微，論者以為或屬氣態非金屬。此物始見於幻想異誌，謂其體極緻密。西元一九二六年，格致家安特羅波夫創此名。當是時，世人未知中子為何物，安氏乃懸想此物，弁於週期表之首，謂其質子少於氫也。

及中子見知於世，此名遂移指中子簡併質，即中子星所含之質，緻密而無質子者也。今凡純以中子結成之核，如多中子核，皆或被是名。然此等重核唯存乎中子星中，故今世學界用此名者，仍聚訟紛紜。

其衰變之理：
 \rm n \rightarrow \rm p + e^- + \bar{\nu}_e

## 同位素
其同位素有二，曰1n、曰2n，皆具放射性。

1n者，游離中子也，其半衰期約八百八十一秒，衰變而化為氫之一。2n者，雙中子也，半衰期約十之負二十二次方（10-22）秒，旋即解體而復為1n。

## 兼查
*中子
*反氫
*反氦
反氦

**反氦**者，氦之反物質也。符號作He，原子序居負二。常氦之原子，合二質子、二中子、二電子而生；若反氦，則聚二反質子、二反中子、二正電子而成。

然迄今所獲者，徒其核耳，尚未能縈之以正電子也。考諸微粒之理，有CPT定律，言其質量、磁矩之性，悉與常氦無異。

依愛因斯坦質能方程之律，此物若遇正物質，必相觸而遽告湮滅，迸發巨能，是以世所罕覯，不能久存。苟欲致之，須藉粒子加速器以肇造。西曆一九七〇年代，始得反氦三（3He）之核；迨二〇一一年，復獲反氦四（4He）之核矣。

## 兼查
*氦
*反氫
*零號元素
電子

**電子**，成原子之物也，質重一點六七三乘以十之負廿七次方公斤。其荷陰，合負一點六零二乘以十之負十九次方庫侖耳。蓋費米子之屬，自旋半正，乃基本粒子之屬。

原子者，質子、中子成核，遂成原子核，電子繞核而行耳。原子之電子僅一層者，以二為安；有數層者，最外達八為安。原子初為中性，因其趨安，原子遂效，電子或得失，或共用。
摩爾

**摩爾**者，一譯**莫耳**，記作mol，乃物量之單位，謂所含基本微粒之數也。萬國公制七礎之一。一摩爾當十二克碳十二（ {}_6^{12}\!\mbox{C} ）所含原子數，稱亞佛加厥數，記作NA、L，即六點零二乘以十之二十三次方粒子也。常用於化學。

## 另見
*物量
*摩爾質量
*摩爾體積
物量

**物量**，記作n，單位摩爾，謂粒子群摩爾數也。一九七一年，公決物量以摩爾計之。

求一物所含分子，以質量比摩爾質量，即可得物量。公式：n=\frac{m}{M}。

求原子之數，則以物量乘亞佛加厥數，即得原子之數nL。

## 例
碳摩爾質量達十二克每摩爾，如凡有二十四克，其物量為：

n=\frac{24}{12}

n=2

其摩爾有二，輒將物量乘以亞佛加厥數，得原子之數：2 \times 6.02 \times 10^{23}=1.204\times 10^{24}

故碳二十四克有原子一點二零四乘以十之二十四次方。

## 另見
*摩爾
*摩爾質量
*摩爾體積
摩爾質量

**摩爾質量**，記作M，單位g/mol，謂一摩爾化學元質或化合物之質量。可以質量比物量求之，公式：M=\frac{m}{n}。摩爾質量之值與相對分子質量、相對原子質量同。

## 說明
一摩爾者，含六點零二乘以十之二十三次方微粒也（即亞佛加厥數）。微粒之大小質量不一，故一摩爾之物質，其摩爾質量每異。故摩爾質量乃特徵量。試觀碳、氧，碳者質輕，故一摩爾微粒亦輕。氧者質重，故一摩爾微粒亦重。

## 另見
*摩爾
*物量
*摩爾體積
義大利語

**義大利語**（italiano）者，歐羅巴洲義大利共和國、聖馬力諾共和國、梵蒂岡教皇國官話也，於瑞士聯邦、克羅埃西亞亦有操之者，寰宇合計七千萬餘。是語肇乎古羅馬拉丁語。印歐語系羅曼語族諸語之一種，宗翡冷翠正音，加以米蘭音少許。言必有長輔音，由是有別西班牙、法蘭西諸語焉。歐人作禮樂，其辭亦多用是語。是語方言甚眾，若西西里語者，非常居者不能解。然文、音似其鄰，西班牙、葡萄牙、法蘭西人雖云未學，亦能略識之，義大利國置秕糠學會以同其文，繩其制。阿非利加洲舊有義屬殖民地有言是語者，蓋強使操之，今多廢而不用矣。漢言今雜有義大利言辭者，若：拿鐵Latte、披薩餅Pizza、卡布奇諾Cappuccino，皆是。

意大利文多見於西洋樂譜，其次法文，其次德文，其次英文，其次他國之文。

## 文法
考是語之文法，則類之屈折語，蓋以變位昭文意者也，若漢言謂：某鬻物，義言謂：Io vendo，Vendo者，不定式Vendere之變位也，其名詞性具陰陽，各加冠詞以明之，若以形容詞飾之，則加飾者亦從其性，多列名詞之次。古來具名詞格變，及今棄而不用矣，乃修諸介詞，理其語序而代之。

Map Italophone World - updated.png|
Corsivo- come scriverlo a mano in italiano, schede didattiche con alcuni esempi di Paolo Villa (prima edizione commons wikimedia org)-Letters-characters in italics-cursive- how to write it by hand in Italian.pdf|義大利學校的手寫草書
Idioma%20italiano.png


## 文獻
* 
* 
* 

## 參考
鉛

**鉛**者，化學元素也，符號Pb，原子序八十二，屬主族金屬。色藍白，遇氧漸灰，質軟而重，可以刀剖之。有毒、展性佳，乃穩定元素之最重者。

可以建築、製電池、製子彈、焊接、製合金。

## 同位素
自存於世且性穩之同位素者有四，曰鉛二零四、鉛二零六、鉛二零七、鉛二零八，又以鉛二零八為盛，二者有一。餘者皆具放射性。

稱穩定同位素者，以鉛二零八為大也。

## 得
凡產鉛山穴，富於銅、錫。其質有三：一出銀礦，包孕白銀，初煉和銀成團，再煉脫銀沉底，曰銀礦鉛。此鉛雲南為盛。一出銅礦，入洪爐煉化，鉛先出，銅後隨，曰銅山鉛。此鉛貴州為盛。一出單生鉛穴，取者穴山石，挾油燈尋脈，曲折如采銀礦。取出淘洗煎煉，名曰草節鉛。此鉛蜀中嘉、利等州為盛。其餘雅州出釣腳鉛，形如皂莢子，又如蝌斗子，生山澗沙中；廣信郡上饒、饒郡樂平出雜銅鉛；劍州出陰平鉛，難以枚舉。

凡銀礦中鉛，煉鉛成底，煉底複成鉛。草節鉛單入烘爐煎煉，爐傍通管，注入長條土槽內，俗名扁擔鉛，亦曰出山鉛，所以別於凡銀爐內頻經煎煉者。凡鉛，物值雖賤，變化殊奇：白粉、黃丹，皆其顯現，操銀、底於精純，勾錫成其柔軟，皆鉛力也。

## 據
*《天工開物》，宋應星著
平衡球

**平衡球**者，電腦遊戲也，屬解謎之部，物皆三維。其名自洋文球與平衡縮合，故譯之曰平衡球。是遊戲也，凡十三卡，運行於視窗系統，玩者控球，避其下落，至於終點則爲勝。開發者Cyparade，發佈者雅達利。

其球者有三，木球，石球，紙球也。初，玩者控木球，其重適中，可發機而難扶風。後有機關易其材質。材質既異，特性有別。石球沉重，障礙如木箱者不爲其阻，然其易衝軌而出，損木橋以致跌落，用之須慎。紙球甚輕，不可發機，唯遇高墻之時，可乘風而上，此木球石球之所不備也。或曰：明辨球性，用之有方，則過關也易。此言得之。

分類:電腦遊戲
鋁

**鋁**者，舊譯**釩**，化學元素也，符號為Al，原子序十三，屬主族金屬。色銀白，不溶於水，性穩抗蝕。日本曰**輕銀**若**礬素**。

廣佈大地，豐度居諸素之三，地殼之中，百者有八，其量僅次氧矽。

## 性
質輕而堅，延性、導電、導熱、耐熱、耐核輻射者佳，乃重要之原料。其在空氣中生一氧化層，使其抗蝕。

## 同位素
同位素者二十四，自鋁十九至鋁卌二。性穩者獨鋁二七耳。

## 煉
欲得之，須煉鋁土礦以為氧化鋁。若欲單質，當熔氧化鋁，投冰晶石以電解之。

## 用
為重要工業原料。

其導電性、導熱性佳，可製電纜。

其展性佳，可製鋁箔，用於包裝。

其抗蝕性優，外觀質感佳，可製電腦機殼。
化學符號

**化學符號**者，以拉丁字母縮寫之形式以表化學元素。化學符號常以一、兩字母表之，國際純粹與應用化學聯合會之臨時符號則以三字母表之。化學符號之首字母者，皆為大寫也。

元素之符用於元素週期表，亦用以書化學式。并氫氧為水者，亦可以化學方程式書之：
:\rm 2H_2 + O_2 \ \rightarrow \ 2H_2O

元素之符多以英語名之，而亦有以拉丁語 、德語名之。鈉（**Na**）以拉丁語*natrium*名之、鎢（**W**）以德語*wolfram*名之。

氫之同位素氘（2H）以**D**表之，氚（3H）以 **T** 表之。

**R**者，有機化學中表烴鏈，**X**者，鹵素之統稱也云云，非單一元素之化學符號者多矣。

反物質者，當於符上加一橫表之，反氫者，以H表之；反氦者，以He表之。

## 另見
* 原子序
* 同位素
* 化學式
* 元素週期表
會計等式

**會計等式**者，又曰 **會計恆等式**、**會計方程式**，乃會計之本。

若收入、費用之額同，資產 (a) 乃負債 (l) 與業主權益 (c) 之和也。此謂「會計等式」：

資產 = 負債 + 業主權益
:a=l+c

若收入、費用之額異，資產乃負債與業主權益之和，另加收入、費用之差。

資產 = 負債 + 業主權益 + （收入 - 費用）

## 另見
*會計
*複式記帳
複式記帳

**複式記賬**者，又曰**複式簿記**、**雙入平衡法**，制式以籍帳者也，意大利數學家盧卡·帕西奧利闡之。

凡有交易，當於記之雙行，一則記借方（符：Dr.），一則記貸方（符：Cr.），借貸額同，曰「借而必貸，借貸必侔」。

若甲者銷貨與乙者，而乙者以票付之甲者，則甲之會計當於貸方記「銷售收入」，而借方記「銀行存款」。乙之會計當於借方記「材料採購」，而貸方記「銀行存款」。

觀其史，借方之項記其左，貸方之項記其右。賬戶又名T賬戶，蓋因空賬形似T字。

## 會計之類
*資產
*負債
*業主權益
*收
*支
*潤

## 縮名
* a/c - 帳
* B/S - 資產負債表
* c/d - 餘額移後
* b/d - 餘額承前
* c/f - 餘額轉次頁
* b/f - 餘額承前頁
* Dr - 借方
* Cr - 貸方
* G/L - 總分類帳；或 N/L - 名目帳項總帳
* P&L - 損益；或 I/S - 損益表
* PP&E - 財產，工廠，設備
* TB - 試算表

## 借貸
複式簿記以會計等式為本，若收入、費用之額同，得以下等式：

:資產 = 負債 + 業主權益

觀其實，收入、費用之額多異，故得以下等式：

:資產 = 負債 + 業主權益 + （收入 - 費用）

### 借貸之例
借貸增減之記法，下表之。

設甲者於零六年七月八日銷貨與乙者，而乙者以票付之甲者，則甲以此記之：

銷售收入乃收入之類，記其增，當記貸方。銀行存款乃資產之類，記其增，當記借方。

乙以此記之：

材料採購乃費用之類，記其增，當記借方。銀行存款乃資產之類，記其減，當記貸方。

實帳者（資產、負債、業主權益）當於期末（多以月者為期）平數，虛帳者（收益、費用）當於期末計其損益。

## 另見
*會計
*會計等式
氟

**氟**，化學元素也，符號為F，原子序九，屬鹵素。色淡黃，敏於腐蝕，有毒。

性烈，難以自存。常合二為一，成雙原子分子，稱氟氣。電負度甲於各元素，鮑林標度下，幾近於四。常溫之下，已可化合於他物，並生熱。

以性烈故，氟與氟化物，俱可合於貴氣體。一九六二年，得六氟合鉑酸氙。嗣後，又得二氟化氙、六氟化氙、三氧化氙、氪氟化物等等。

同位素凡十八，性穩者獨氟十九。
白俄羅斯

**白俄羅斯共和國**，略稱**白俄羅斯**，在東歐羅巴。都明斯克。口九百六十八萬餘，奉東正教會。文化昌盛，民得十二年義務教育。
## 略史
白俄羅斯者，斯拉夫人之一部也。昔白俄羅斯之地屬立陶宛大公國。西元一三六五年，立陶宛、波蘭合縱而立聯邦。 一七九五年，白俄羅斯為俄羅斯所并。一九一六年五月二十五日，白俄羅斯人民共和國立，惟不為列國所認耳。一九一九年元日，白俄羅斯蘇維埃社會主義共和國立，為蘇聯附庸，宗俄。一九九一年，蘇聯五裂，遂自立國及今。
## 注
夸克

**夸克**者，又名**層子**、**虧子**，基本粒子也，萬物之本。夸克相并，可得複合粒子，謂之強子，性至穩者乃質子、中子，構原子核。因「夸克禁閉」之象，弗能直觀、分離之，故只能於強子內尋之。故欲知其性，均測強子而得之。

夸克之類有六，謂之「味」也，曰**[[上夸克|上]]**、**[[下夸克|下]]**、**魅**或**粲**、**奇**、**底**、**頂**。上、下之質乃至輕者。重者衰變，得上、下夸克。上、下兩者性穩，觀宇宙萬物，甚常見之，而奇、魅、頂、底者，只生於高能粒子之碰撞（如宇宙射線、粒子加速器之類）。

夸克之微，亦稟「色荷」，其色有三：曰紅、曰綠、曰藍。又生反色：曰反紅、曰反綠、曰反藍。若諸色混同，則泯然無彩，歸於純白。此理，學者名之曰「色禁閉」。
氮

**氮**者，化學元素也，符號為N，原子序七，屬非金屬，無色，常存為雙原子分子。甲於大氣，凡百有七十八。

因性頗惰故，清徐壽譯曰「淡氣」。後統一部首，凡氣體入气部，遂改今名。

## 用途
以價廉，性惰故，作護衛之氣，用諸煉金、高溫合成。效雖不及氦氬，所費低廉。施以高熱，可製氮化物如氮化硅陶瓷、氮化硼等等。又，可製氮肥。其液態可冷凍他物。

## 同位素
同位素凡十七，自氮十迄氮廿五。性穩者惟氮十四、氮十五耳。
鎢

**鎢**者，化學元素也，符號W，原子序七十四，屬過渡金屬，或貌鋼灰，或呈銀白，質硬。出於黑、白鎢礦。熔點冠諸非合金，達攝氏三千四百一十五度。純者，可製電器、電子設備；合金者，可作電燈絲。

## 同位素
自存於世者有五，乃鎢一八零、一八二、一八三、一八四、一八六也，其半衰期甚長耳，故較穩。

人造者有二十七，皆具放射性，性稍穩者鎢一八一耳，每一百二十一日減半。
會計

**會計學**者，乃計學一範，作財管之用。

複式記帳者，會計之核也。一帳記借方（符：Dr.），一帳記貸方（符：Cr.），借方額當同貸方額，曰「借而必貸，借貸必同」。

## 概

### 會計之類
* 財務
* 成本
* 管理
* 稅
* 審計
* 會計系統
* 財務報表分析
* 政府會計
* 特殊行業會計

### 設
* 貨幣單位之設：記帳之項，皆共以一貨幣單位（諸如美金、英鎊、歐元之類，而非以尺寸斤兩計之）示之，並設此貨幣值穩不移（購買力不變）。
* 企業個體：營業者，獨立之體也。
* 會計期間之設：經營者，設屆期，以此為依，稱會計期間。
* 續營：經營者續營而不終矣，亦得以行義務、定計劃。
## 會計之目

會計之事，蓋分五類：曰資產、負債、業主權益、收益、費用，謂「會計五要素」，又可分實帳、虛帳兩類：

實帳（資產負債表之帳）：
# 資產
# 負債
# 業主權益

虛帳（損益表、營運報告表之帳）：
# 收益
# 費用

中國之會計者，另設「贏利」一項。

## 會計等式
資產乃負債與業主權益之和，此謂會計等式 。

資產 = 負債 + 業主權益

## 會計循環
其過程循環不息，故稱之「會計循環」。
# 一般
## 分錄
## 過帳
## 試算
# 期末
## 調整
## 結帳
## 編表

## 另見
*複式記帳
*會計等式
行星環

**行星環**者，乃繞行星運轉之宇宙塵、小顆粒，生一扁平盤狀之域。土星環者，最為人知也，然木星、天王星、海王星者，亦有環矣。

土星之衛麗亞或有環矣，衛星之中，或有環者獨之。

## 生
成環之因有三：
* 其一：自洛希極限內，弗成衛星之原行星盤物質；
* 其二：自衛星受撞而生之碎片；
* 其三：自洛希極限內，因力拉扯而解之衛星碎片。

環者多弗穩矣，歷千萬、數億年迨沒，然土星環甚古矣。。 

環內之微粒者，或矽酸鹽、或冰粒、或岩石、卵石。

間可察「**牧羊犬**」衛星，乃環之外緣、環內縫隙之小衛星。
其引力劃環之界；近物或吸進環內，或被逐，或吸進衛星。

## 環之貌

## 另見
* 木星環
* 土星環
** 麗亞環
* 天王星環
* 海王星環
* 妊神星環

## 他山
* USGS/IAU Ring and Ring Gap Nomenclature

## 註
俄羅斯正教會

**俄羅斯正教會**(Russkaya pravoslavnaya tserkov)，或曰**莫斯科宗主教區**（Moskovskiy patriarkhat）。正教會自治教會其一也，十五教會各相共融。信眾善男女計一億餘，列諸正教會之首，列諸基督教會之次席，置神聖工會全權總理之，不常召行，多以莫斯科及全俄宗主教行牧首事。俄羅斯外正教會者，蓋爲舊俄遺民在外者所立，本不相轄，二零零七年，復歸俄正教治下，寰宇皆有棋布焉。宗主教公署處莫斯科西境亞羅斯拉夫謝爾蓋聖三一修院，今在丹尼洛夫修院。
## 略史
公元九八八年，基輔大公弗拉基米爾一世尊東羅馬帝統，奉基督正教，初立正教會於基輔，時隸君士坦丁堡普世宗主教區基輔都主教區。一二九九年，避蒙元西征，乃遷弗拉基米爾，一三二五年，都主教彼得定座於莫斯科。一四四八年，莫斯科都主教區自立，更號莫斯科宗主教區，由是不復爲普世宗主教所制。逾五年，東羅馬亡國，以降數百年及今，人雖未之加譽，實爲正教魁首。沙皇既稱帝，歷朝皆受冕於莫斯科宗主教，儼然國教矣。十月革命，舊俄公卿多遭屠戮，教士亦不能免，諸教堂、道院屢被毀損，禮拜、事奉截然而止。宗主教之位雖存，實亡爾，主教、司祭之中，常有間者暗事克格勃焉。一九八三年，牧首聖座移駕，一九九二年，蘇聯分崩，方得還於古制，紹興正統。二零零零年，教會體教民之懇願，察振興之首務，乃復營救世主大教堂，工既竣，蔚為俄國偉觀。
## 神品
教會分神品三等，首曰主教、司祭次之、輔祭又次之，是為神職。敬天主、奉耶穌、行禮拜，廣教化，皆其所司也，諸信主善男女，號曰教民。主教德望高者，號大主教，主教在都城大邑者，號曰都主教，司祭爲首者，號曰首席司祭，司祭兼修士者，號曰修士司祭，可進修士大司祭，以至主教。輔祭者，侍者也，司祭之左右，輔祭爲長者，號曰輔祭長。輔祭兼修士者，號曰修士輔祭，可進修士大輔祭，以至司祭。品外復置副輔祭、誦經士、執事等職，非按立而任也，咸隸教友工會。
## 所轄
*俄羅斯外正教會
*莫斯科轄烏克蘭正教會
*美國正教會
*日本正教會
*中國正教會
*朝鮮正教會
清明上河圖

《**清明上河圖**》，北宋張擇端繪，今藏故宮博物院，闊二十四點八釐米，長五百二十八釐米。

## 圖
清明上河圖以左、右間之，左為市，右為鄉。自右而左，繪鄉橋市船諸物。

## 史
北宋畫家張擇端繪，十年繪成，曾四進宮，三入民間，今藏北京故宮。

乾隆帝既得之，令宮廷畫師依其構圖，另繪新作，後世稱「清院本」，今藏台北故宮。
氖

**氖**，舊譯**氝**，化學元素也，符號為Ne，原子序十，屬貴氣體。無色，通電呈橙紅，可充霓紅燈。其最外電子層，電子有八，合「八隅體」之則，故性惰。

除充霓虹燈外，亦用諸真空管、高壓指示器、避雷針、電視機螢光屏、氦氖鐳射等 。其液者可作冷凍用。

同位素十有一，自氖十七至氖廿七。性穩者氖二十、氖廿一、氖廿二。而氖廿一、氖廿二者，得諸核裂變。
鉀

**鉀**者，舊譯**𨦗**，化學元素也，符號K，原子序十九，屬鹼金屬。質輕軟，色銀白，遇氧即啞，其性似鈉。

## 性
性低熔而質軟，性似而稍烈於鈉，遇氧即啞。若並鉀與水者，則暴起而出藍火，釋氫，浮游水上，生氫氧化鉀，其效甚烈，強於鋰鈉。

易并鹵族、氧族元素而生化合物。熔融狀態下，可還原鹽以得金屬，對有機物之還原作用甚強。易并氧而生氧化鉀。
鉀者性暴而易燃，須以汽油、煤油存之，免生災禍。

## 同位素
同位素者十六，自鉀三五至鉀五十。性穩者鉀三九、鉀四一矣。餘者皆具放射性。
氬

**氬**者，化學元素也，符號Ar，原子序十八，意「惰」，屬稀有氣體，無色，通電呈紫。大氣含量居三，僅次氮氧。

夫原子之電子有數層者，最外達八為安，謂「八隅體」。其電子層有三，最外達八，故其性惰而孤，故名之。
## 用
性惰、量大、價廉，可充電燈泡，以護鎢絲。又，可護焊接、滅火。

## 同位素
性穩之同位素者氬四十（豐度佔九成九六）、氬三六（佔萬分之三十四）、氬三八（約佔萬分之六）矣。餘皆不穩，常衰變矣。
摩爾體積

**摩爾體積**，記作Vm，單位立方米每摩爾（m3/mol），謂一摩爾物質於標準狀態下之體積。可以體積比物量得之，公式：V_{\rm m}=\frac{V}{n}。抑以摩爾質量比密度求之，公式：V_{\rm m}=\frac{M}{\rho}。

## 參見
*摩爾
*物量
*摩爾質量
硼

**硼**者，化學元素也，號B，原子序五，屬半金屬，存於硼砂礦、硼鈉方解石礦。
## 史
一八零八年，英國人戴維、法國人蓋呂薩克、泰納，以鉀還原硼酸，得硼。
硼砂者（Na2B4O7·10H2O）早為古代醫者所悉。中國西藏盛產之。一七零二年，法國大夫霍姆貝格以硼砂得硼酸，稱之鎮靜鹽。一七四一年，法國化學家帕特稱日，并硼砂與硫酸者，可得硫酸鈉。一七八九年，拉瓦錫將硼酸基列之元素表。一八零八年，戴維、蓋呂薩克與泰納各得其單質。
## 名
硼之拉丁名謂「boracium」，乃硼砂之意，日韓者將之意譯「硼素」。
## 單質
同素異形體有二：結晶形硼者，具光澤之灰色晶體也，硬可比鑽石；無定形硼者，暗棕色粉末也。
## 佈
獨存世者稀，常以硼砂現。硼砂可作水軟化劑、清潔劑。
## 同位素
同位素者有九，迨硼八至硼十五、硼十七，性穩者硼十、硼十一矣，餘者常衰變矣。
## 用
* 於半導體工業作摻雜物，其化合物可製殺蟲劑、防腐劑。蓋植物所必需也。
* 硼烷可作火箭之高能燃料。
* 硼酸（H3BO3）乃弱酸，可防腐。
* 硼化鎂於特定之低溫者，成超導體也。
* 氮化硼可作工業之固體潤滑劑，謂之「白色石墨」。類於石墨，具一質硬之同素異形體，其硬度僅次鑽石。
十

**十**者，整數也。其前接者為九，後續者為十一。可書**拾**。亦有滿足、完滿之意。

## 數

*合數之第五，其因數乃：一、二、五、十
** 半質數之第四
* 屬有形數
** 三角形數之第四
** 中心三角形數之第三
** 四面體數之第三
* 首個兩位數之哈沙德數
* 佩蘭數列之第九項
* 快樂數之第三
* 以九以上為底之進位制中，十以A表之，例:**A**(12)
* 十進制乃以十為本之數字系統
* 十邊之多邊形謂十邊形
* 截角十二面體 、大斜方截半二十面體之面都存在正十邊形
* 詹森多面體之面乃正三、四、五、六、八或十邊形而成
* 可以兩法分寫成兩質數之和之最小數（三加七、五加五）
* 常用對數乃以十為底數之對數函數，其逆函數以十作基數之指數函數
小行星三千

**小行星三千**（序號：三千，名**李奧納多**）位於小行星帶之小行星也，一九八一年三月二日，天文學家謝爾特•巴斯於賽丁泉天文台始察之。以文藝復興之博學者達文西名之。
竈神星

**竈神星**者（序號：四）太陽系之小行星也，屬小行星帶天體，發現之序居四。名以羅馬家竈女神維斯塔，譯竈神也。天文代號：。

主帶之中，質者列次，居穀神之下；重者列三，僅次穀神、智神矣。徑約四百八十三公里，質達主帶百分之九。其表光甚，小行星可目者，獨之無他。

一八〇七年三月，德國天文學家奧伯斯始察之。二〇一一年，美國太空總署曙光號訪之。
平鎮區

**平鎮區**，居桃園臺地之都會區，為桃園市所轄。

## 地
北毗中壢、西接楊梅、南臨龍潭、東南大溪、東北八德。古分八大庄，今設四十六里。

埤塘遍野，水圳橫流，山丘散落。

## 交通
中山高、六六快速道路交會，設交流道。

縱貫鐵路貫串而未設站。策民國一百〇七年立平鎮站。

## 民
石門大圳流經、設工業區之矗，逐增戶口，今有逾廿一萬口。
卡羅萊納箱龜

**卡羅萊納箱龜**者，隸澤龜科箱龜屬，龜鱉之類也。出北美之原隰，林中亦有之，若緬因州、密歇根州、德克薩斯州、弗羅里達州皆可見其蹤。其甲高聳而色褐，背綴以黃紋，腹下一色，形若箱櫃，由是得名，頜若鉤，趾三四而有差，其壽高甚，生年滿百者猶多，或云有壽至百三十八者。此龜陸生而不厭水，晝出夜伏，性雜食，蛇鱔之穴往往得見之，蓋其獵食處也，時而食腐。好春交，其精亦壽四歲，但交一尾，可免數年之患。春去夏至，炎氣既昇，乃退澤兌之緣以避暑。若酷熱難耐，則自唾其身以活。每歲春夏之交，此龜誕子於穴，其穴狀若瓶，多子者得卵十一，少子者唯一枚爾。歲寒，乃穴溪池之底以度之。
氡

**氡**，原質也，列次八十有六。其名出乎西語，謂「燿燿閃光」之意。屬鈍氣，無色無臭，亦無滋味。稟性好放射，多生於土石及營建之材中。

考其造化之微，其電子之層凡六，最外一重適滿八數，臻乎「八隅」之定態，故其性淵靜寡營，罕與他物交合。

## 同位素
其同位素凡三十有四，皆具放射之性。其中稟性最固者，乃氡二二二。歷三日又十時辰，其質半化而衰。

## 功用
此氣頗易溶於水。世有湧泉融此質者，號曰氡泉，浴之可充療疾之用。
鉑

**鉑**者，俗稱**白金**，化學元素也，符號為Pt，原子序七十八，屬過渡金屬。色灰白，展延甚佳，質重，防鏽，幾稀，價昂。出於鎳礦、銅礦。可作珠寶、實驗儀器、電極等等。

## 同位素
蓋有同位素三十七，自鉑一六六至二零二，性穩者有六，曰鉑一九零、一九二、一九四、一九五、一九六、一九八。
矮行星

**矮行星**者（又曰**侏儒行星**、**準行星**、**中行星**），天體也，其質少於行星而大於小天體。乃二零零六年，萬國天學大會所立天體之類。

## 定義
二零零六年八月二十四日，萬國天學大會議決。乃定矮行星之義：
* 繞恒星者。
* 質大，引力與自轉相衡以成球體者。
* 弗能除近軌之他物者。
* 非衛星者。

## 現有者
現有者有五，皆以希臘之神名，曰穀神、冥王、妊神、鳥神、鬩神矣。

## 候選者
蓋有候選者八，曰亡神星、塞德娜、創神星、小行星八四五二二、伐樓拿、小行星五五六三七、小行星五五六三六、伊克西翁，其徑均大於一千五百里。
武器貿易條約

**武器貿易條約**，蓋聯合國所制章法也，海行天下以繩武器商貿。公元二〇一三年四月二日，聯合國大會議定頒佈。先是二〇〇六年歲末，聯大初欲修此法。一二年，美、俄、中諸邦以此令事關機要，當予寬限，由是議遂暫寢。一三年三月十八，聯合國乃行最終商議，逾十日，以朝鮮、伊朗、敘利亞三國意不諧，議未果。附議諸邦乃呈願聯大複審以決，四月二日，萬國與票以定是約成敗，得贊成票百五十四，反對票三，棄權票二十三，缺席者九，遂知天下之所向矣，是日頒行，諸國稱快。

## 所約
是令之所約，武家八器也，若戰車、裝甲戰車、炮、戰機、攻擊直升機、艦、導彈、導彈發射器者，皆在其列，小型軍火亦不能免，與約諸國當置限武令以斷兇器之外流，以絕盜賊匪類之惡途。
聯合國安全理事會

**聯合國安全理事會**，略名**安理會**，旨護天下之和平，中外之禔福。常任理事國五，美國、英國、法國、中國、俄國，號曰**五大國**，具否決權，但得五國一票否決，提案之廢可期矣，故提案之成敗，在乎大國之一致也。非常任理事國十，初僅六國爾，一九六五年，始建今制，席位均分，亞洲二、非洲三、拉美二、東歐一、西歐及他國若澳洲者二，成十席，不得連任、連選。制以凡與會國必有使節在聯大，以備非常。安理會常置委會三，具其名曰：議事規則專家委會、新員接納委會、安全理事會外行會議委會。復有特設、制裁諸委會，置廢均無常，因需而設。
## 職分
*弘國聯之道，保天下安寧。
*萬國興不諧者，調停之。
*建言獻策以和天下。
*定深謀以遠慮，絕兵患於行動。
*促請諸國制裁亂邦以防兵戈於未然。
*征人者，征之。
*萬邦欲入國際法院規約者，安理會當建言以約其法。
*代行戰略地區之政。
*秘書長任免，安理會當上言聯大。復舉諸國際法院法官。
聯合國大會

**聯合國大會**，略云**聯大**。與會國一百九十三，皆成員國也，總理聯合國事，置秘書長、大會主席各一員，協和萬邦。每歲秋九月中旬行會，議天下事，至翌歲該日之前一日止，為時經年而不輟，習多以十二月末旬聖誕爲期，議程商畢。先是仲秋之節，以秘書處召行總務委員會，以定今歲議程，會既行，乃首舉總辯論，諸邦元首皆與此盛事，以表其政焉，辯論畢，擬奏付諸委員會議定，以歲末爲期，諸委員會呈之聯大，是爲決議案。吏職任免，人事左右，則多在九月末旬至十一月爾。

## 委員會
大會下置委員會六：
*裁軍及國際安全委員會（第一委員會）
*經濟金融委員會（第二委員會）
*社會、人道及文化委員會（第三委員會）
*特殊政治及非殖民化委員會（第四委員會）
*行政及預算委員會（第五委員會）
*法務委員會（第六委員會）
聯合國秘書長

**聯合國秘書長**者，司聯合國秘書處，總理聯合國事，天下關白。萬方有事，兵戈不息，國將不寧，皆以秘書長奏安理會以加特意，旨在媾和也。初，美利堅總統羅斯福有置「國際事務調停者」之志，聯合國憲章既頒行，以秘書長司其事。府在聯合國總部大樓焉，以每五歲爲一屆，可連任。丞若干，號副秘書長，置以協理其政。
簡歷

**簡歷**，或曰**履歷書**，拉丁言謂之curriculum vitæ，英國英文則謂之curriculum vitae，蓋英文字母無æ，轉寫ae也，略稱CV。美國英文謂之résumé，此則取法蘭西文「概述」之辭意。夫簡歷者，所以載其人之所學，之所長，之所事，之所好，之所望者也，述以求職，書以投好，剪而從其要，蓋入職之必須也。論常制以言，歷中多載其人所就之功，所成之名，所能之事。此間唯需加意一事，CV者，長且繁，多投之以求學，résumé者，短而簡，篇不過二頁，多投之於商賈以求職焉。或有求獎學金者，亦可加簡歷以誠其意。
## 格式
凡簡歷必有：
*自薦：若姓名、籍貫、家電、電郵者，皆是。
*學歷：所肄之業，所習之術，學位之證，皆是。
*履歷：奉職履歷，義工履歷，研習履歷，著文行世，皆是。
復加箋注若干，以下次第列之：
*所通之言：萬國之言，凡有證明皆是。
*無證之能：此謂雖未加譽而實有之特能也。
*顯著成就。
*家事內政：若夫妻協和，衣食居行，皆是。
亡神星

**亡神星**（序號：九零四八二），太陽系之小行星也，屬柯伊伯帶天體。米高·布朗、乍德·特魯希略、大衞·拉比諾維茨於二〇〇四年二月十七日始察之。乃矮行星候選也。

## 名
據例，冥族小天體者，當以冥府之神名之。故始察者議以古羅馬亡者之神名之，二〇〇四年十一月二十二日，洽，以厄耳枯斯（Orcus）名之。

## 軌
  
屬冥族小天體（海王星繞日兩圈者，亡神星繞日三圈，謂之二比三軌道共振），共軌狀似冥王之軌（其近日點皆在黃道之上），唯方向相異之。亡神、海王之軌近矣，具軌道共振，但其與海王之距亦弗近矣，故兩者之離角於六十度之上。

## 衛

二〇〇五年十一月十三日，米高·布朗始察其衛，此乃亡衛一也。若亡神、衛兩者之反光程度無異，則其徑蓋乎二百二十千米。二〇〇九年三月，布朗徵民眾之見而命其名，集思廣益，終以伊特魯里亞之地府女神萬斯名之，交由大會議之。
常染色體

**常染色體**者，漢譯或云**體染色體**。染色體之一種也，但凡性染色體二對以外，皆歸是類，故人得染色體計四十六，常染色體二十有二。核型圖中，多依其大小而數列之，號曰**染色體某號**。時太初而陰陽分，察其有所不及者，無性之造物也，此間則無常、性二種之別矣。
小行星

**小行星**者，微型行星之一種也。若以太陽系觀之，則小行星屬太陽系之小天體，與行星同為環繞太陽而行者，然其體積與質量皆遠不及行星。廣義而言，小行星之大者可至千里，小者僅數尺，其間涵蓋諸非彗星之小天體。然其多聚於內太陽系；至於外太陽系之小天體，如半人馬群及海王星外天體，其性質有異於內部小天體，故「小行星」一詞，今多專指內太陽系中非彗星之小天體也。

人間至今察小行星蓋七十萬，徑大於百公里者甚稀矣。小行星帶之至大者，非穀神星莫屬，然大者盈於柯伊伯帶矣，伐樓拿者，徑九百公里，創神星者，徑一千二百餘公里，亡神星者，徑可達千八矣。塞德娜者，離散盤天體也，徑亦蓋有千五矣。
國立中山大學

**國立中山大學**，略稱中大，俗稱高雄中大，在高雄市鼓山區，奉三民主義，高等學府也。夫中山者，國父孫中山先生也。今有生員凡九千餘人，圖書館藏八十萬冊，學術鼎盛，甲於高屏。

## 史
民國十三年併廣東高等師範學校、廣東公立法政大學、廣東公立農業專門學校三校，肇於廣州，時名曰國立廣東大學。十五年，易名國立中山大學。六十九年，在臺復校，肇於高雄西子灣。

## 學院
學院凡八，曰文學，曰理學，曰工學，曰海洋科學，曰管理學，曰社會科學，曰醫學，曰西灣。

## 附屬中學
民國九十四年國光高級中學、國光國民中學二校併改隸，曰國立中山大學附屬國光高級中學。

## 它典
* 國立中山大學 
* 2018國立中山大學簡介影片中文版
* National Sun Yat-sen University Reviews - Kaohsiung, Taiwan Attractions - TripAdvisor
國立臺灣大學

**國立臺灣大學**，略稱臺大，在臺北市大安區，高等學府也。今有生員凡三萬餘人，圖書館藏三百萬餘，學術鼎盛，甲於臺灣。

## 史
昭和三年肇於臺北，時名曰臺北帝國大學。十一年臺灣總督府臺北醫學專門學校併入臺北帝國大學醫學部，為臺北帝國大學附屬醫學專門部。民國三十四年臺灣光復，八月易名國立臺北大學，十二月改制，曰國立臺灣大學。三十六年臺灣省立法商學院併入國立臺灣大學法學院。

## 校區
今有校區五，曰本部，曰水源，曰城中，曰雲林，曰竹北。

## 學院
學院凡十三，曰文學，曰理學，曰社會科學，曰管理學，曰法律，曰工學，曰電機資訊，曰公衛，曰生命科學，曰醫學，曰牙醫專業，曰生物資源暨農學，曰獸醫專業。

## 附設醫院
昭和十三年併臺灣總督府臺北醫院為附屬醫院，曰臺北帝國大學醫學部附屬醫院，民國三十四年易名國立臺灣大學醫學院第一附屬醫院，三十六年改為國立臺灣大學醫學院附屬醫院，三十九年更名國立臺灣大學醫學院附設醫院。

## 它典
* 國立臺灣大學
國立中興大學

**國立中興大學**，簡稱**興大**，肇建於台中南郊，高等學府也。夫「中興」者，承光復之志，寓復興大業，光復中華。今有生員萬餘，藏書七十萬卷。
## 史
大正八年肇於臺北，以臺灣總督府農林專門學校聞。十一年改制，稱臺灣總督府高等農林學校。昭和二年易名臺北高等農林學校。三年改隸帝大，成臺北帝國大學附屬農林專門部。十八年遷校臺中，改臺灣總督府臺中高等農林學校。十九年改制，名曰臺灣總督府臺中農林專門學校。民國三十四年，臺灣光復，黌校改制，命以臺灣省立臺中農業專科學校。三十五年升格，曰臺灣省立農學院。五十年併臺北之臺灣省立法商學院，曰臺灣省立中興大學。六十年改隸，曰國立中興大學。八十九年臺北之法商學院獨立為國立臺北大學。
## 學院
學院凡九，曰文學，曰管理學，曰法政學，曰理學，曰工學，曰農業暨自然資源學，曰生命科學，曰獸醫學，曰創新產業暨國際學。
## 附屬中學
民國一〇三年併國立大里高級中學為附屬中學，曰國立中興大學附屬高級中學，國立臺中高級農業職業學校為附屬農校，曰國立中興大學附屬臺中高級農業職業學校。
## 引據

## 博觀
*國立中興大學
國立中正大學

**國立中正大學**，略稱**中正**，在嘉義縣民雄鄉，高等學府也。夫中正者，為誌先總統　蔣公也。今生員凡萬人有奇，書藏六十一萬冊。

## 史
民國七十八年肇於嘉義民雄，命以國立中正大學。

## 學院
學院凡七，曰文學，曰理學，曰社會科學，曰工學，曰管理學，曰法學，曰教育學。

## 它典
* 國立中正大學
國立成功大學

**國立成功大學**，略稱成大，在臺南市東區，高等學府也。夫成功者，國姓爺鄭成功也。今有生員凡二萬二千餘人，書藏百三十萬冊。

## 史
昭和六年肇於臺南，時名曰臺灣總督府臺南高等工業學校。十七年改制，云臺南工業專門學校。民國三十四年，臺灣光復，黌校改制，命以臺灣省立臺南工業專科學校。三十五年，改制臺灣省立工學院。四十五年，改名臺灣省立成功大學。六十年改隸，曰國立成功大學。

## 校區
今有校區十一，曰成功，曰光復，曰勝利，曰自強，曰成杏，曰力行，曰敬業，曰東寧，曰安南，曰歸仁，曰斗六。

## 學院
學院凡九，曰文學，曰理學，曰社會科學，曰管理學，曰工學，曰規劃與設計學，曰電機資訊學，曰生物科學與科技學，曰醫學。

## 附屬中學
國立成功大學附設高級工業職業進修學校為附屬中學。

## 附設醫院
民國七十七年啟用國立成功大學醫學院附設醫院。

## 它典
* 國立成功大學
國立政治大學

**國立政治大學**，略稱政大，位臺北市，國立大學堂也。

## 院
學院凡十及一書院，曰政大書院，曰文學，曰理學，曰外國語文學，曰社會科學，曰商學，曰國際事務學，曰傳播學，曰教育學，曰法學，曰創新國際學。

## 史
西曆一九二七年肇於南京，時以中國國民黨**中央黨務學校**聞。西曆一九二九年改組，曰中央政治學校。西曆一九四六年併三民主義青年團之**中央幹部學校**，始曰國立政治大學。

經國共內戰，中華民國政府敗遷於臺灣省，西曆一九五四年政大復於臺北市。初設研究所有四，後增學院有三。

## 今
今政大學院有十、生徒凡一萬五千餘，圖書館共藏二百餘萬冊。

## 它典
* 國立政治大學
周武王

**周武王**，**姬**姓，諱**發**，文王之子也。文王十三生伯邑考，西伯蓋即位五十年。其囚羑里，蓋益易之八卦為六十四卦。詩人道西伯，蓋受命之年稱王而斷虞芮之訟。後十年而崩，謚為文王。改法度，制正朔矣。追尊古公為太王，公季為王季：蓋王瑞自太王興。
 
武王即位，太公望為師，周公旦為輔，召公、畢公之徒左右王，師修文王緒業。
 
九年，武王上祭於畢。東觀兵，至於盟津。為文王木主，載以車，中軍。武王自稱太子發，言奉文王以伐，不敢自專。乃告司馬、司徒、司空、諸節：「齊栗，信哉！予無知，以先祖有德臣，小子受先功，畢立賞罰，以定其功。」遂興師。師尚父號曰：「總爾眾庶，與爾舟楫，後至者斬。」武王渡河，中流，白魚躍入王舟中，武王俯取以祭。既渡，有火自上復於下，至於王屋，流為烏，其色赤，其聲魄雲。是時，諸侯不期而會盟津者八百諸侯。諸侯皆曰：「紂可伐矣。」武王曰：「女未知天命，未可也。」乃還師歸。
 
居二年，聞商紂昏亂暴虐滋甚，殺王子比干，囚箕子。太師疵、少師彊抱其樂器而奔周。於是武王遍告諸侯曰：「殷有重罪，不可以不畢伐。」乃遵文王，遂率戎車三百乘，虎賁三千人，甲士四萬五千人，以東伐紂。十一年十二月戊午，師畢渡盟津，諸侯咸會。曰：「孳孳無怠！」武王乃作太誓，告於眾庶：「今殷王紂乃用其婦人之言，自絕於天，毀壞其三正，離逖其王父母弟，乃斷棄其先祖之樂，乃為淫聲，用變亂正聲，怡說婦人。故今予發維共行天罰。勉哉夫子，不可再，不可三！」
 
二月甲子昧爽，武王朝至於商郊牧野，乃誓。武王左杖黃鉞，右秉白旄，以麾。曰：「遠矣西土之人！」武王曰：「嗟！我有國冢君，司徒、司馬、司空，亞旅、師氏，千夫長、百夫長，及庸、蜀、羌、髳、微、纑、彭、濮人，稱爾戈，比爾干，立爾矛，予其誓。」王曰：「古人有言『牝雞無晨。牝雞之晨，惟家之索』。今殷王紂維婦人言是用，自棄其先祖肆祀不答，昏棄其家國，遺其王父母弟不用，乃維四方之多罪逋逃是崇是長，是信是使，俾暴虐於百姓，以姦軌於商國。今予發維共行天之罰。今日之事，不過六步七步，乃止齊焉，夫子勉哉！不過於四伐五伐六伐七伐，乃止齊焉，勉哉夫子！尚桓桓，如虎如羆，如豺如離，於商郊，不御克奔，以役西土，勉哉夫子！爾所不勉，其於爾身有戮。」誓已，諸侯兵會者車四千乘，陳師牧野。
 
帝紂聞武王來，亦發兵七十萬人距武王。武王使師尚父與百夫致師，以大卒馳帝紂師。紂師雖眾，皆無戰之心，心欲武王亟入。紂師皆倒兵以戰，以開武王。武王馳之，紂兵皆崩畔紂。紂走，反入登於鹿臺之上，蒙衣其殊玉，自燔於火而死。武王持大白旗以麾諸侯，諸侯畢拜武王，武王乃揖諸侯，諸侯畢從。武王至商國，商國百姓咸待於郊。於是武王使群臣告語商百姓曰：「上天降休！」商人皆再拜稽首，武王亦答拜。遂入，至紂死所。武王自射之，三發而後下車，以輕劍擊之，以黃鉞斬紂頭，縣大白之旗。已而至紂之嬖妾二女，二女皆經自殺。武王又射三發，擊以劍，斬以玄鉞，縣其頭小白之旗。武王已乃出復軍。
 
其明日，除道，修社及商紂宮。及期，百夫荷罕旗以先驅。武王弟叔振鐸奉陳常車，周公旦把大鉞，畢公把小鉞，以夾武王。散宜生、太顛、閎夭皆執劍以衛武王。既入，立於社南大卒之左，［左］右畢從。毛叔鄭奉明水，衛康叔封布茲，召公奭贊采，師尚父牽牲。尹佚筴祝曰：「殷之末孫季紂，殄廢先王明德，侮蔑神祇不祀，昏暴商邑百姓，其章顯聞於天皇上帝。」於是武王再拜稽首，曰：「膺更大命，革殷，受天明命。」武王又再拜稽首，乃出。
 
封商紂子祿父殷之餘民。武王為殷初定未集，乃使其弟管叔鮮、蔡叔度相祿父治殷。已而命召公釋箕子之囚。命畢公釋百姓之囚，表商容之閭。命南宮括散鹿臺之財，發鉅橋之粟，以振貧弱萌隸。命南宮括、史佚展九鼎保玉。命閎夭封比干之墓。命宗祝享祠于軍。乃罷兵西歸。行狩，記政事，作武成。封諸侯，班賜宗彝，作分殷之器物。武王追思先聖王，乃褒封神農之後於焦，黃帝之後於祝，帝堯之後於薊，帝舜之後於陳，大禹之後於杞。於是封功臣謀士，而師尚父為首封。封尚父於營丘，曰齊。封弟周公旦於曲阜，曰魯。封召公奭於燕。封弟叔鮮於管，弟叔度於蔡。餘各以次受封。
 
武王徵九牧之君，登豳之阜，以望商邑。武王至於周，自夜不寐。周公旦即王所，曰：「曷為不寐？」王曰：「告女：維天不饗殷，自發未生於今六十年，麋鹿在牧，蜚鴻滿野。天不享殷，乃今有成。維天建殷，其登名民三百六十夫，不顯亦不賓滅，以至今。我未定天保，何暇寐！」王曰：「定天保，依天室，悉求夫惡，貶從殷王受。日夜勞來定我西土，我維顯服，及德方明。自洛汭延於伊汭，居易毋固，其有夏之居。我南望三塗，北望嶽鄙，顧詹有河，粵詹雒、伊，毋遠天室。」營周居於雒邑而後去。縱馬於華山之陽，放牛於桃林之虛；偃干戈，振兵釋旅：示天下不復用也。
 
武王已克殷，後二年，問箕子殷所以亡。箕子不忍言殷惡，以存亡國宜告。武王亦醜，故問以天道。
 
武王病。天下未集，群公懼，穆卜，周公乃祓齋，自為質，欲代武王，武王有瘳。後而崩，太子誦代立，是為成王。
周幽王

縮圖|右|烽火戲諸侯
**周幽王**，姬姓，諱**宮涅**，周之第十二王，宣王子也。四十六年，宣王崩，子幽王宮湦立。幽王二年，西周三川皆震。伯陽甫曰：「周將亡矣。夫天地之氣，不失其序；若過其序，民亂之也。陽伏而不能出，陰迫而不能蒸，於是有地震。今三川實震，是陽失其所而填陰也。陽失而在陰，原必塞；原塞，國必亡。夫水土演而民用也。土無所演，民乏財用，不亡何待！昔伊、洛竭而夏亡，河竭而商亡。今周德若二代之季矣，其川原又塞，塞必竭。夫國必依山川，山崩川竭，亡國之徵也。川竭必山崩。若國亡不過十年，數之紀也。天之所棄，不過其紀。」是歲也，三川竭，岐山崩。十一年，犬戎入周都鎬京，弒王，西周遂亡。王崩，諡曰**幽**，諸侯共立其子宜臼，是為平王，史曰東周。
## 子
* 伯服
* 平王宜臼
周宣王

**周宣王**，姬姓，諱**靜**，周之第十一王，周厲王子也。厲王太子靜匿召公之家，國人聞之，圍之。召公曰：「昔吾驟諫王，王不從，以及此難也。今殺王太子，王其以我為讎而懟怒乎？夫事君者，險而不讎懟，怨而不怒，況事王乎！」乃以其子代王太子，太子竟得脫。召公、周公二相行政，號曰「共和」。共和十四年，厲王崩於彘。太子靜長於召公家，二相乃共立之為王，是為宣王。宣王立，二相輔之，修政，法文、武、成、康之遺風，諸侯復宗周。十二年，魯武公來朝。宣王不修籍於千畝，虢文公諫曰不可，王弗聽。三十九年，戰於千畝，王師敗績於姜氏之戎。 宣王既亡南國之師，乃料民於太原。仲山甫諫曰：「民不可料也。」宣王不聽，卒料民。四十六年，宣王崩。
斯洛伐克

**斯洛伐克共和國**（斯洛伐克文：，居中歐，西臨捷克及奧地利，南有匈牙利東近烏克蘭，北接波蘭。都布拉提斯拉瓦。

## 地方

分八部（*kraj*）如下，其下分區（*okres*），現共分79區。：
# 布拉迪斯拉发州（Bratislava Region, sk: Bratislavský kraj）
# 特爾納瓦州（Trnava Region, sk: Trnavský kraj）
# 特倫欽州（Trenčín Region, sk: Trenčiansky kraj）
# 尼特拉州（Nitra Region, sk: Nitriansky kraj）
# 日利納州（Žilina Region, sk: Žilinský kraj）
# 班斯卡·比斯特理察州（Banská Bystrica Region, sk: Banskobystrický kraj）
# 普列索夫州（Prešov Region, sk: Prešovský kraj）
# 科希策州（Košice Region , sk: Košický kraj）
一七九四年

## 大事
* 科希丘什科起義
## 生
* 魏源——湖南邵陽金灘人（一七九四年－一八五七年）著《海國圖志》
*四月十日——馬修·培理，美水師將，因黑船來航聞名天下。

## 卒
金農

**金農**，字**壽門、司農、吉金**，號**冬心先生、稽留山民、曲江外史、昔耶居士**。清書畫家，浙江杭州府仁和縣人也，好遊歷，久居揚州。少年受業於何焯，與丁敬等交，乾隆元年為薦博學鴻詞科，入京未試而返。，揚州八怪，農在其列。
博學多才，善詩、古文，精鑒別金石、書畫；工隸書，書法淳樸，楷書自創一格，具隸意，稱漆書；亦能篆刻，得秦漢法；年五十後始畫竹、梅、鞍馬、佛像、人物、山水。尤精墨梅。具造詣新奇，筆墨樸質，別開蹊蹺；所作梅花，枝多花繁，生機勃發，古雅拙樸。
作：《東萼吐華圖》、《空捍如灑圖》、《臘梅初綻圖》、《玉蝶清標圖》、《鐵軒疏花圖》、《菩薩妙相圖》、《瓊姿俟賞圖》等。著述有《冬心詩鈔》、《冬心隨筆》、《冬心畫梅題記》、《冬心畫馬記》、《冬心雜著》。

分類:畫家
一七九六年

## 大事
* 清高宗禪皇十五子永琰，自號太上皇帝，仍訓政。
* 白蓮教於湖北宜都、枝江起義。
* 高斯作《正十七邊形尺規作圖論》。
* 二月初一——上加拿大治遷約克鎮，以遠美脅。
## 生
* 尼科拉斯·萊奧納德·薩迪·卡諾 - Sadi Carnot，（一七九六年－一八三二年），法物理學家、工程師。研熱學。
* 七月廿六日——讓-巴蒂斯·卡米耶·柯洛，法名巴比松派畫家。
## 卒
文化侵略

**文化侵略**，政論所云。蓋強國稱鼎化文，而弱者言之，聲貶也。以強者言，則庶謂**輸出**、**交流**，又云**教化**。

## 史

### 秦
始皇行小篆，坑儒生，一度量衡，制軌，外化南越者，皆是。

### '''清'''始

滿洲入關，變漢土人風俗，行削髮令、制旗裝、亂方音。

### '''清'''季

清季有渡來教士作惡者，時遠教之主欲更進三舍，代國中之宗法。

### 本朝

今者，世化大世也。秋毫之事，雖有互通者，無以辯。舉古人服夏，今人著常服。古人著文先習句讀，今人紀言後教標點。所在皆是也。

朝為政論，則必以時，而道日本動漫、方國影視之屬。雖如是，但凡互通有無者，皆可作是言。
法爾第福

**法爾第福**，又名**買忒勒**，頗讀華書。後攻紹興，焚西郭門。次日復戰，潰十餘丈，麾眾登城，賊殊死鬥，別有黑種人數十助之，遂遇害。優卹之。

## 據
《清史稿》卷四百三十五 列傳二百二十二
帛黎

**帛黎**，法國人。同治八年，來中國，充福州船政學校教員。十二年，賞五品銜，予雙龍獎牌。明年，調充江海關稅務幫辦，歷鎮江、北海、甌海、臨海、粵海諸關。光緒十九年，晉三 品銜，調北京，遷稅務司。二十二年，朝議行郵政，以赫德兼領其事，帛黎實參治之。凡都會、省城、通商口岸，漸次置局，命曰「大清郵政」。尋徙拱北。二十六年，還京。明年，遷郵政總辦，晉二品銜。置代辦局於蕪湖。二十九年，河南、山東、山西、貴州復置副總局，自是內地城鄉村鎮，街郵遍設。時尚未入萬國郵政公會，即已與日本及英屬印度、香港聯約試行。三十年，賞雙龍三等第一寶星。與法、德及英屬那達商定聯郵章程。先後成郵政六百 餘局，代辦四千二百餘所。宣統三年，改隸郵傳部，設總局，尚書盛宣懷疏薦之，遂被命為總辦，郵局置官自此始。越二年，乞病歸。未幾，卒。

## 據
《清史稿》卷四百三十五 列傳二百二十二
勒伯勒東

**勒伯勒東德加理尼阿爾伯依都額爾**，法國加爾襪多人。初為本國水師參將。咸豐十一年，來上海。時寇據寧波，西人惡之，益兵戍守，遣勒伯勒東乘輪泊三江口。同治元年，從官軍克府城，募壯丁千五百為洋槍隊，自陳願隸。明年，權授浙江總兵，受巡撫、寧波道節度。時上虞賊犯泗門、馬渚，勒伯勒東軍餘姚以待。尋與同知銜謝采嶂直搗賊屯，賊赴水死者千餘，乘銳毀其卡，薄城先登，擊殺守陴悍賊，餘宵遁，城克。赴蟶浦，略紹興，以賊遺土砲往，巡道張景渠止之，不聽，未幾，砲果裂，負傷而死，賜優卹。以法參將法爾第福為江蘇副將，領其軍，退守百官。

## 據
《清史稿》卷四百三十五 列傳二百二十二
李珥

**李珥**，朝鮮國江原道江陵人，朝鮮先儒也，今號其學曰畿湖学派，珥字**叔獻**、**見龍**， 號**栗谷**、**石潭**、**愚齋**。嘉靖十五年生，父元秀，母申氏。珥與李滉齊名，號朝鮮儒學雙璧。珥其三子也。珥性穎悟，八歲能誦詩，師儒門白仁傑。嘉靖二十七年，珥年十三，進士及第，道郡爲之震動，三十年，母申氏卒，珥乃入金剛山悟禪，久之，意不喜，遂服深衣而歸儒門。嘉靖三十七年，珥往陶山師儒宗李滉，治朱子理學。嘉靖四十七年，復以狀元登進士、明經科。歷任戶曹佐郎、吏曹佐郎、戶曹判書、大提學。隆慶二年，朝鮮王以珥使大明，間成精言妙選數卷，所錄皆中土事也。珥素重軍備，遣明既歸，亦嘗憂中土防備疏漏，萬曆十一年上言宣祖陳十萬養兵之策，以備女真、日本之寇。萬曆十二年，卒，諡文成。珥無子，庶女李氏適全羅都事金集，壬辰倭亂，朝鮮將李舜臣其族人也。昔珥唱「主氣論」，謂「四端七情」者，「氣發而理乘之」也。珥作聖學輯要十三卷，東湖問答數卷，並著述多種，行於世。康熙二十年，配享朝鮮文廟。其後朝鮮黨爭益盛，時或罷享。二零零六年，韓國附珥像於幣上，值五千，以彰其學。二零一零年，韓艦栗谷李珥號揚帆，旌珥德也。 

## 攷
庾信

周開府儀同三司驃騎大將軍**庾信**，字子山，南陽新野人也，出新野庾氏，祖易，父梁太子中庶子庾肩吾，信少有文學，年十五，侍讀昭明太子，年十九，升文德省學士。時徐摛、陵父子出入禁省，信恒在側，相爲映照，治文綺艷，時稱「徐庾體」，領一時風騷，後生競相效之，新文既作，傳詠雷速，南朝嘗以信使東魏，鄴下譽之。侯景作亂，信值爲建康令，據營守朱雀航，士卒千餘人，景擊之，信自引眾退，旋走江陵奔元帝，除禦史中丞。元帝踐祚，轉右衛將軍，封武康縣侯。尋西使長安，魏人留之不遣，周受魏禪，除信開府儀同三司，義城縣侯。初，信方至北朝，文人輕之，乃作枯樹賦一篇，北人爲之噤口，時南朝有問北朝文采者，信謂之驢鳴聒耳而已。梁亡陳立，修好於周，請返滯北衣冠數十人，信在其列，周武帝惜而不還，特加恩禮。信悠遊公卿諸王間，交往甚密，多爲碑銘，時人莫有及之者。信在北日久，心不忘南，嘗作哀江南賦一篇，聊以抒情。隋開皇元年卒。子立，嗣其爵。
## 據
*李延壽《北史-文苑列傳》
庾冰

**庾冰**，字**季堅**，潁川鄢陵人也，以晉惠帝元康六年生，父琛，兄亮。其爲晉司空，故世說雅稱曰**庾司空**。冰以兄顯，爲世所重。性清廉惟慎，儉約爲美，子襲受絹十匹，冰怒捶擊責之，受物還官。初，華軼亂起，冰與力討平之，封都鄉侯，旋補吳興內史。蘇峻越過曆陽，冰兄亮奔溫嶠於江陵，冰禦敵不力，南奔會稽，峻懸紅索之，冰臨浙江之濱，賴士卒得渡，會稽內史王舒以冰行奮武將軍，峻部曲張健在吳，勢甚焰，冰引軍奮擊之，健敗走，遂破竹西進，抵建康，拔賊勤王，冰功數多，入為中書監。王丞相薨，以冰蹈其職，入相。冰在朝終日乾乾，臺省咸歸心焉。時人諫冰以天象不詳，當規避災禍，冰曰：「玄象豈吾所測，正當勤盡人事耳！」其忠恕若此。冰明察戶口，出隱戶萬餘人，悉充作軍備。時孔坦臨終，冰造其所而省之，問以家短，坦聞之慨然作色，冰謝之，請聽其言，坦乃授之安寧家國之術。成帝大漸，或有擅偽中書省符令者，敕宰輔不得趨宮門，冰從人皆憂懼，而冰自若曰：「是必虛妄。」究之，果如其言。康帝踐祚，進車騎將軍。冰弟翼將北伐，除都督七州四郡軍事，鎮武昌以為聲援。康帝崩，獻皇后稱制，詔之輔政，以疾辭，許之。冰疾篤，云：「吾將逝矣，恨報國之志不展，命也如何！死之日，斂以時服，無以官物也！」尋薨，年四十九，諡曰忠成，祠以太牢之禮，喪儀從儉。冰七子：希、襲、友、蘊、倩、邈、柔。
## 引據
*劉義慶《世說新語》
*房玄齡《晉書》